Itxaropentsu ikusten dute etorkizuna Noainen – Euskal Heriko XISTERA Kluben Kluba\nItxaropentsu ikusten dute etorkizuna Noainen\nNoain Jai Alai da Noaingo zestako kluba, eta Nafarroan daudenen artean zaharrena ere bera da. Hauek ere une hobeagoak eta okerragoak ere bizi izan dituzte, baina orain daukatenarekin oso gustura daude bertako agintariak, eta etorkizunari begira oso itxaropentsu agertzen dira.\nEskola 1978. urtean sortu zen, eta Jose Inazio Lertxundi profesional ohia izan zen lehenengo maisua. Ameriketatik etorri eta Bridgesport frontoiko eskola bezala zabaldu omen zen. Horrela aritu zen lanean gipuzkoarra 1983. urterarte.\n´´Elkarteak bere gorabeherak izan ditu, baina une honetan gauden bezala ongi gaudela aitortu behar dugu´´, esaten du klubeko ordezkaria den Ruben Lakidainek. Izan ere zestan aritzeko aukera ematen duen herria da Noain, eta horrek ere gauzak asko errazten ditu. Frontoi luzea badute, eta baita laburra ere. Alde horretatik ez daukate inongo aitzakirik.\n´´Une honetan 40 ume dauzkagu eskolan, denak mutilak, eta etorkizunari begira itxaropentsu egon beharra daukagu. Denera 50 lizentzia inguru izango ditugu, eta gaur egun leku askotan gauzak nola dauden ikusita, ez gaude kexatzeko moduan´´, esaten du Rubenek. Hori, bai, lan asko egiten jarraitu beharra daukatela ere onartzen du. ´´40 ume ditugu, baina ez daukagu neska bakar bat ere, eta hor jarraitu behar dugu lanean, ea animatzen ditugun. Gero, benjaminak, alebinak eta infantilak ongi dauzkagu, baina hortik seniorrak arte ez daukagu ezer. Bi mailetan hutsune bat daukagu, eta hori ere bete behar dugu. Dauzkagun umeei eutsi eta gehiago erakarri behar ditugu, maila guztietan jendea eduki ahal izateko´´, esaten du Lakidainek.\nPilotariez gain, Rubenen esanetan, bertako afizioa ere berriro esnatzea lortu omen dute. ´´Noainen afizioa egon da, baina azkeneko urte hauetan beherakada bat sumatu genuen. Orain berriro ere hori berreskuratzen ari gara, eta hori ere oso pozgarria da. Lehen ibilitako ugari ikusten dira orain frontoian partidak daudenean, edo umeen guraso eta aiton-amonak ere bai. Uste dut afizioa asko berreskuratu dugula, eta hori ere etorkizunari begira, oso garrantzitsua da´´, deritzo.\nXisteraren ekarpena ere oso baliagarria dela onartzen du. ´´Xisterak asko lagundu du, bai handienekin eta baita txikienekin ere. Avia Torneoa oso garrantzitsua dela uste dut, pilotariei aukera asko zabaltzen dizkielako, baina txikiekin egiten den kanpusari ere garrantzi handia eman behar zaio. Umeei elkar ezagutzeko balio die, eta asteburu horrek sekulako garrantzia dauka eurentzako. Ume asko jadanik aurtengoaren zain daude, eta ilusio hori mantentzea beharrezkoa da´´, esaten du.\nNoainek ere profesionalak izan ditu, eta dezente, gainera, bere unerik oparenean, eta oraindik ere baditu. ´´Hemen, beste leku askotan bezalaxe, eskola sortu zenetik 90. hamarkadara arte izan zuen indarrik handiena. Orduan jende asko pasatzen zen profesionaletara, eta hemen ere pasatu ziren. Behin hori gutxitu zenean, leku guztietan bezalaxe, hemen ere jaitsi zen, baina lehen esan bezala, orain gorako bidean goaz. Une honetan hemendik irtendako bi profesional ditugu; Iturbide eta Bailo, eta hori ere polita da hemengo umetxoentzako, erreferentzia bezala balio baidute´´, dio Rubenek.\nNoainek herriko jendearekin egiten du lan, eta hori ere oso ona da, kanpora joan beharrik ez baidute eskolarako jendea topatzeko. ´´Une honetan klubean gauden guztion artean bakarra da Noaindik kanpokoa, beste guztiak herrikoak dira, eta hori ere oso polita da. Ez du esan nahi kanpoko jendeak etorri nahiko balu ateak itxiko genizkiokenik, ezta gutxiago ere, baina oraingoz herritarrekin ari gara lanean´´, dio Lakidainek. Garbi dago, beraz, Noainen lanenan ilusioz jarraituko dutela, itxaropenaren argia ederki sartzen baita bertako pilotalekuan, nahiz eta oraindik indartzen jarraitzeko lanean segi beharko duten.\nAkarregi ari da indarra hartzen


Fruituz betetako kartoiak garraiatuz pasatu nituen hiru egun. Sorbalda minberatua nuen. Asteartea zen, edo asteazkena, orain ez dakit. Garajean ezagutu nuen gizona merkatura azaldu zen, baina nik ez nuen ikusi. Pakete handi bat garraiatzen ari nintzen. Hark atzetik segitzen ninduen, baina ni ez nintzen ohartzen. Paketea pausatu nuenean, “Ibrahima”, deitu zidan, eta burua itzuli nuen.\n“Bazkaldu duzu?”, galdetu zidan. “Ez”, erantzun nion, eta ondoko ostatura eraman ninduen. Arroz pixka bat eskatu zuen biontzat eta aurrez aurre eserita jan genuen, biok katilu beretik. “Ibrahima, ez zaitut berriz holako lanak egiten ikusi nahi, hori astunegia da zuretzat”. “Badakit, baina ez daukat beste aukerarik, horregatik egiten dut”. “Nahi baduzu zatoz nirekin, aprendiz hartuko zaitut”.\nEsaldi hori izan zen nire bizitzako lehen lan-kontratua.\nGizon haren izena Tanba Tegiano zen, eta gidatzen zuen kamioiarena Behn. Behn oso kamioi handia zen eta ni txikiegia nintzen hura gidatzeko, baina beste gauza asko egiten nuen. Olioa bota, gurpilak puztu, edo karga lotzen lagundu. Karga lotu ezin nuenean gainean eserita joaten nintzen. “Hola gutxiago mugituko da”, esaten zuen Tanbak.\nAprendiz egin nituen sei hilabeteetan kamioien tik-tak asko ulertu nuen. Pertsonenak ere bai. Adibidez Tanba ez zen musulmana, ez zituen Koraneko bertsoak irakurtzen, eta ez zituen eguneko bost otoitzak egiten. Beste talde batean jokatzen zuen, katolikoekin. Katolikoek beste taktika batzuk dituzte, beste ohitura batzuk. Hori dena esplikatu zidan Tanbak. Eta nik, “lasai, Tanba” esan nion, “zure Behn kamioia oso handia da eta barruan jende asko kabitzen da”.\nTanba gizon ona zen, ez dakit nola eskertu nigatik egin zuen guztia. Jatekoa eman zidan, jantziak eman zizkidan, eta familia bat. Sei hilabetez haren etxean bizi izan nintzen. Tanba, bere emaztea, eta bi haur, guztira lau pertsona. Nirekin bost. Haiek gela batean egiten zuten lo eta nik salan, tapiz gainean.\nEgun batean etxera deitu nuen.\nAmak hartu zuen, “alo?”. Galdetu nion ea zer moduz zegoen, eta, “djantou”, erantzun zidan. Hitz horrek pularrez ondo esan nahi du. Baina gero anaia txikiari eman zion telefonoa, eta hark ez zidan “djantou” esan. “Ibrahima, ama ez dago ondo, osasun aldetik zailtasun batzuk ditu. Nik ez dut dena ongi ulertzen baina pixka bat ikaratuta nago, ahal baduzu etxera itzuli behar duzu”. “Oke”, erantzun nion, eta telefonoa pausatzean eskua pixka bat izoztu zitzaidan. Tanbari zerbait esan nahian hasi nintzen.\n“Tanba, nire ama ez da ongi sentitzen, zure baimena nahi nuke Gineara itzultzeko”. “Ibrahima, oraintxe hasi zara kamioi astunen mundua pixka bat ulertzen, eta orain, joan egin nahi duzu?”. “Ez, ez da hori”, azaldu nion, “nik hemen gelditu nahi dut, baina joan egin behar dut, ama oso gaixo dago, Alhassanek eskatu dit itzultzeko”. Tanba isilik gelditu zen, eta, “badakit”, esan zidan, baina nik ez nuen ulertu zer zekien. “Nahi baduzu deituko dugu berriro”, insistitu nion, “hitz egin zuk amarekin, edo Alhassanerekin, nire arrazoiak hobeto ulertzeko”. Berriz isildu zen, eta “badakit”, esan zidan, “ulertzen dut, joan behar baldin baduzu lagunduko dizut”.\nZaku handi bat eman zidan, dena arropaz betea. Eta diru pixka bat. Sosa poltsikoan eta zakua bizkarrean hartu eta Konakryra itzuli nintzen. Konakrytik zuzenean hartu nuen Kankalaberako autobusa. Handik Thiankoira, oinez.


Herri galdeketa martxoaren 23tik 28ra 100.000 euro zertan inbertitu erabakitzeko\n[Astelehena, 16 Martxoa 2015 18:16]\nAurrekontu parte hartzaileen ekimena borobilduko duen herri galdeketa ospatuko da Astigarragan martxoaren 23tik 28ra. Herritarrek 100.000 euroak zertara bideratu aukeratuko dute galdeketako bozka orrian egongo diren 8 aukeren artean. 8 proiektu hauek herritarrek 1go fasean proposatutakoen artean aukeratu dira, eta besteak, teknikoki, ekonomikoki edo legalki baztertu egin behar izan direlako.\nAndoni Gartzia Astigarragako alkateak prentsaurrekoan aurkeztu ditu herri galdeketaren nondik norakoak; eta arratsaldean, herritarrei aurkeztu dizkie batzar ireki batean. Hona hemen alkateak esandakoa.\nAndoni Gartzia - Astigarragako alkatea\nAurrekontu parte hartzaileen ekimena amaierara heltzen ari da eta gaur martxoaren 23tik 28ra egingo dugun herri galdeketa aurkeztera gatoz. Baina, lehenik eta behin, herritarrek aurtengo Udal aurrekontua osatzerakoan izan duten parte hartzea goraipatu eta eskertu nahi dugu. Lehenengo auzoetako bileretan egindako ekarpenengatik eta izandako jarrera eraikitzailearengatik; eta orain, burutzen ari garen ekimen honetan ere, erantzun oso ona izan dutelako.\n73 pertsonek proposatu dute aurrekontuko 100.000 euroak zertara bideratuko lituzketen eta guztira 108 proposamen egin dituzte. Horietatik 8 izango dira galdeketara eramango direnak, besteak teknikoki, ekonomikoki edo legalki bideragarriak ez direlako baztertu egin behar izan dira eta. Hauek dira arrazoi batengatik edo bestearengatik galdeketatik kanpo geratu diren eskaerak:\nEz dira bideragarriak\nIgerileku estali klimatizatua\nHorrelako igerileku bat egitea ez da daukagun igerilekua estaltzea besterik. Estali eta egokitu egin behar da, eta horrez gain, urtean 280.000 eta 500.000 euro arteko mantentze kosteak dituela aurreikusten da, gurea bezalako udal batek bere gain hartu ez dezakeena. Hala ere, azterketa sakonago bat egiten ari da udala, zirt edo zart egiteko.\nGazte lokala berritu eta lokal handiagoa gazteentzako beharrak asetzeko.\n100.000 euro baina gehiago litzake, gaur egun ez dugulako lokalik horretarako.\n100.000 euro baina gehiago litzake.\nUrbieta – Ermaña bidean argia edo garraioa\n100.000 euro baina gehiago litzake, eta irizpide orokorra, landa eremuan argiteria zabaltzearen aurkakoa da. Gaur egun, adineko eta ezinduentzako, Udalak taxi zerbitzua eskaintzen du, udalaren kontura.\nKultur Etxea handitu edo lokal berriak erosi horretarako\n100.000€ baino gehiago dira eta hala ere, Kultur Etxe berria 2017an espero da eta jangelaren trasladoarekin, lokal aukera areagotzen\nEz dira Udal eskumena\nBidegorri sarea handitu Hernani edo Loiolaraino iritsi ahal izateko\nAldundiaren eskumena da .\nGaltzaur erreka garbitzea\nURA euskal agentziaren eskumena da.\nEusko Jaurlaritzaren eskumena da, eta Udalak administratiboki egin beharreko lanak egin ditu.\nAldirietako geltokia (RENFEko cercanías)\nADIF eta ETSren eskumena da eta Udala ETSrekin 3 aldiz bildu da, proiektua bultzatzeko eta erantzunaren zain gaude.\nKultur Etxean berrikuntzak edo handitzea\nKultur Etxeko berdegunea aisi gune bihurtzea\nKultur Etxeko eskailerak erosoagoak egin\nKultur Etxean ikasgela bat egin.\nKultur Etxearen eraikina eta inguruko lurrak ez dira Udalarenak, Kontxa Etxeberria fundazioarena baizik. Urumea Berrin aurreikusita dago gainera promotorak Kultur Etxe berria egitea bere gain hartu beharreko karga urbanistikoen artean, 2017an hasiko dira eraikitzen.\n* Eskaren artean, oso ugaria izan da udalak uholdeen aurka neurriak hartzearena. Udaletik gogorarazi nahi da, Urumea ibaiean eta Galtzaur errekan ez duela eskumenik ezer ere egiteko, hau URA euskal agentziarena baita. Udalak presioa egin dezake soilik "Urumearen mahaiean" agentzia honek Urumea ibaiaren uholdeen eragina txikitzeko aurreikusita dituen neurriak lehenbailehen hartzeko. Epe motzean egingo du mahaiak bilera berriz ere eta Udalak aldarrikapen hori eramango du berriz ere. Bestalde, lehengo astean herritarrekin azken uholdeen balorazioa egiteko egindako bileran komentatu zen bezala, Udalak zenbait hutsune aurkitu ditu iaz uholdeen eragina txikitzeko hartutako neurriak oinarritzen ziren txosten teknikoan. Horren ondorioz, ikerketa sakonagoa hasia du dagoeneko lehengo urtean hartutako neurrien eraginkortasuna areagotzeko.\nTeknikoki edo legalki ez da bideragarria\nTxakur kakak jasotzeko pertsona bat kontratatzea\nEstatu espainiarreko gobernuak ezarritako neurrien ondorioz Udalak ezin du pertsonal berririk kontratatu, hala ere, beste moduko baliabidea bideratuko ditu.\nDonostia ibilbidean errotonda berriaren ondoan errepidearen altura igo\nEz da bideragarria eta ez du uholdeetan eraginik, hobekuntza bat da gainera.\nEgitea aurreikusia dago dagoeneko\nHaur Eskola handitu\n2015eko aurrekontuan Haur Eskolak erabiltzeko lokal berri bat alokatzeko partida aurreikusia dago. Hau behin behineko irtenbidea da, Urumea Berriko promozioa bukatzerakoan Udalak bertan lokal handi bat jasoko duelako eta bertan kokatuko da Haur Eskola.\nAldundiarekin hitzarmena egiten ari da Udala bidegorri hau egiteko.\nLangabezian dauden pertsonei laguntza ematea etxeak alokatzeko\nDagoeneko onartu da etxe hutsak dauden etxebizitzak babes sozialeko etxebizitzen irizpideen arabera alokatzeko diru laguntzen arautegia\nKultur Etxea margotu\nMantentze lanak egin ditzakegu Kultur Etxean eta aurten aurreikusia dago hau bideratzea.\nGarapen ekonomikoa eta enpleguarena sustatzeko eta herriko komertzioa dinamizatzeko programetarako aurrekontuak handitzea\nEskualdeko Garapen agentziaren bitartez egingo da lehenengoa, eta bigarrena herriko dendari eta ostalariekin Udala osatzen ari den planarekin egingo da.\nKanpoko terraza egokitu gela aerobikoa egiteko (Kiroldegian)\nKiroldegiaren eraberritzean aurreikusia dago.\nEguzki plakak jarri Udal eraikinetan\nKiroldegiaren edo Ikastolaren proiektuak egiterakoan izan da kontutan hori eta jarriko dira eta horretarako, Energia Plan bat osatzen ari gara.\nZakarrontzi gehiago jarri\nHerrian puntu desberdinetan jarriko dira.\nEspaloietako irisgarritasuna hobetu\nDauden hainbat puntu identifikatu dira eta egokituko dira.\nDagoeneko argiteria hobetzeko partida bat badago eta gauzatuko da.\nHerri bideak garbitu eta txukundu\nAuzoetan egindako bileretan gehien errepikatu zen eskaeretako bat izan zen hau, eta aurrekontuan partida bat erreserbatu da honetarako, gaur egungo garbiketa maiztasunak areagotuz.\nJarraipen zorrotzagoa egingo zaio eta neurketak, ea argia nahikoa dagoen ikusteko eta behar izanez gero, aldatzeko.\nHauek dira arrazoi batetik edo beste bategatik kanpoan geratu diren herritarren eskaerak; ekonomikoki, teknikoki edo legalki bideragarriak ez direlako, Udal eskumena ez direlako edo dagoeneko egitea aurreikusia dagoelako. Aipatu nahiko genuke, eskaera bat zalantzan geratu dela eta etorkizunean nola bideratu aztertzen ari garela. Hau, herritar batek eskatutako ludoteka zerbitzua edo 0-3 urte bitartekoen aisialdi beharretarako lokal baten eskaera da. Beraz, 100.000€ baino gehiagoko kostua izango dugu, aurreko urteetan aurreikusten zen espazioa epe motzean erabiliko ez delako. Horretarako, haurreskola handituko den lokalean aurreikusten da hori kokatzea, behin haurreskola bertatik aterata. Hala ere, bitartean, beste alternatibarik baden aztertzen jarraituko du udalak.\n13 eskaera izango dira, herri galdeketaren bozka paperan isla izango dutenak, bozkatzeko 8 aukeratan laburbilduta:\n- Hirigune eta industriaguneko asfaltatze lanak:Galtzaur kalearen eta Bidebitarte industriaguneko kale batzuk asfaltatzea\n- Kiroldegia berritzeko ekarpen gehigarria\n- Ikastolako aterpea osatu, haurren jolas parkea estaliz\n- Sagardo Plazaren birmoldaketa\n- Multikirol eremua:Skate Park, Rokodromoa...\n- Herriko jolas-parkeak berritu\n- Anuskako urbanizazioari ekarpen gehigarria\n- Obra txikien multzoa:Pelotari kaleko zuhaitzal aldatzea (10.000 €), Santiagomendiko aska berritzea (35.000€), Helduentzako parke bat egitea (35.000 €) eta Donostia ibilbidean oinezkoen segurtasuna areagotzeko neurriak (20.000 €)\nHerritarrek aukera hauen artean erabaki beharko dute, beraz, zertara bideratu nahi dituzten Udal aurrekontuko 100.000 euroak. Bozkatzeko aukera, lehen esan bezala, martxoaren 23tik 28ra izango da eta 16 urtetik gorako astigartar guztiek izango dute bozkatzeko aukera. Lehengo urtean hautestontzia Astigarragako puntu ezberdinetara eraman genuen herritarrei ekimenean parte hartzea errazteko asmoz eta aurten auzo gehiagotara zabaltzeko asmoa dugu. Koadro honetan ikusi dezakezue bozkatzeko aukera non eta noiz egongo den:\nJoseba Barandiaran plazan\nN. Almandoz plazan\nOrain, beraz, herritarrak hurbildu eta bere iritzia ematea da falta dena. Zer behar du Astigarragak? Zein da gure herriaren lehentasuna? Lehengo urtean herritarrek oso garbi utzi zuten galdeketan zeuden proiektuen artean Ikastolako aterpea zela lehenetsi behar zen proiektua. Udalak hitza bete eta orain aterpea erabili dezakete astigartar guztiek. Zein izango da aurten aukeratutakoa? Udalak, herritarren esku uzten du erabaki hori eta emaitza errespetatzeko konpromisoa hartzen dugu. Noski, herri galdeketan parte hartuta erabaki hori hartzera gonbidatu nahi ditugu herritar guztiak eta gustatuko litzaiguke parte hartzea ahalik eta altuena izatea. 6 egunez izango dugu denok bozkatzeko aukera, aprobetxa dezagun eta eman dezagun gure iritzia.\nHerri galdeketa honek borobilduko du Astigarragak inoiz ezagutu duen Udal Aurrekontu parte hartzaileena. Lehenengo auzoz auzo egindako bileretan herritarrek antzematen zituzten behar nagusiak identifikatu genituen, gero ahal zen neurrian aurrekontuan horiek konpontzeko partidak bideratu ahal izateko. Orain, 100.000 euro proiektu zehatz batera bideratzeko aukera izango dugu astigartar guztiok. Azken finean, herritarren ahotsa Udalean zuzenean entzuteko bideak ireki eta areagotzea lortu dugu, eta garrantzitsuena, bide horiek sendotu ditugu parte hartze ordenantzaren bitartez etorkizunean ere hau horrela izan dadin. Herritar guztion artean eraiki eta erabaki behar dugu zer nolako Astigarraga nahi dugun eta horretarako tresnak herritarren esku daude dagoeneko. Orain herritarrei dagokie horiek hartu eta erabiltzea!\nZu hemen zaude: Hasiera Berriak Herri galdeketa martxoaren 23tik 28ra 100.000 euro zertan inbertitu erabakitzeko\nCopyright © 2020 Astigarragako Udala Gobernu Irekia. All Rights Reserved. Designed by Elkarmedia.com. Joomla! GNU/GPL lizentziapeko software librea da.


Hainbat ahultasun Palo Alto Networks-en PAN-OS-en | BCSC - Zibersegurtasun Euskal Zentroa\nHainbat ahultasun Palo Alto Networks-en PAN-OS-en\nArgitalpen data: 2020/03/12\nPAN-OS, 8.1.13 baino lehenagoko bertsioak.\nPalo Alto Networks-ek larritasun altuko 3 ahultasun argitaratu ditu. Horiek baliatuz erasotzaile lokal batek pribilegioak eskala litzake eta shell komandoak exekutatu.\nPAN-OS 8.1.13 edo bertsio berriagoetara eguneratzea.\nPanorama-n PAN-OS-en erregistro deabruaren formatu kateak (logd) duen ahultasun bat baliatuz, autentifikatutako erasotzaile lokal batek kode arbitrarioa exekuta lezake, shell-erako sarbide murrizpena saihestuz eta pribilegioak igoz. Ahultasun horretarako CVE-2020-1979 identifikatzailea erabili da.\nPAN-OS CLI-ko shell-eko komandoen injekzio erako ahultasun bat baliatuz, autentifikatutako erasotzaile lokal batek shell-erako sarbide murrizpena saihets lezake eta bere pribilegioak igo. Ahultasun horretarako CVE-2020-1980 identifikatzailea erabili da.\nPAN-OS-en aurreikusgarriak diren aldi baterako fitxategien izenetan dagoen ahultasun bat baliatuz, pribilegioen eskalatze lokala egin liteke. Ahultasun horretarako CVE-2020-1981 identifikatzailea erabili da.


Bertso - BDB. Base de doneés sur bertsularisme\nBertsos Pour savoir plus sur cette section\nFiltratu: Audibles online\nVerses improvisés (5572)\nNom de la strophe: Hamaseikoa, handiaren moldekoa, 9 puntuz (hg) / Bederatzi puntukoa, handiaren moldekoa (ip) Exercice: Bakarka hasierako agurra Sujet proposé: Hasierako agurra Localisation: XDZ - Xenpelar Dokumentazio Zentroa\nNom de la strophe: Hamarreko handia (hg) / Bost puntuko handia (ip) Exercice: Bakarka hasierako agurra Sujet proposé: Hasierako agurra Localisation: XDZ - Xenpelar Dokumentazio Zentroa\nNom de la strophe: Zortzikoa, handiaren moldekoa, 4 puntuz (hg) / Lau puntukoa, handiaren moldekoa (ip) Exercice: Bakarka hasierako agurra Sujet proposé: Hasierako agurra Localisation: XDZ - Xenpelar Dokumentazio Zentroa\nNom de la strophe: Zortziko handia (hg) / Lau puntuko handia (ip) Exercice: Binaka gaia-emanda Sujet proposé: Euskara hutsean idazten daben bi komunikabidetako zuzendariak zarie. Diru-kontuetan estu ibili zarie beti eta diru laguntza publikoak be geroz eta txikiagoak dira. Xabat, diru laguntza publikoak handitzea eskatzearen aldekoa zara. Onintzak, ostera, irakurleen diru-ekarpenekin bakarrik egin gura leuke aurrera. Localisation: XDZ - Xenpelar Dokumentazio Zentroa\nNom de la strophe: Zortziko handia (hg) / Lau puntuko handia (ip) Exercice: Binaka gaia-emanda Sujet proposé: Lagunak zarie. Umetan ikastetxe berean ikasi zenduen eta eskola jazarpena sufridu zenduen. Gaur, eskolatik deitu deutsue, ikasleekin jazarpenaren gaia lantzen dabizela-eta zuen bizipenak kontetako eskatzen. Nerea, zuk joateko asmoa daukozu, Etxahunek, ostera, ez. Localisation: XDZ - Xenpelar Dokumentazio Zentroa\nNom de la strophe: Zortziko handia (hg) / Lau puntuko handia (ip) Exercice: Binaka gaia-emanda Sujet proposé: Orain dala 30 urte etorri zinien Espainiatik Euskal Herrira lanera eta ordutik, ontziola batean egin izan dozue lan. Orain dala hilabete batzuk jakin zenduen lantegia itxi egingo dabiela. Enpresak eskeini deutsuen aukera bakarra, lanera Andaluziara edo Galiziara joatea da. Aitor, ez dozu onartzea beste aukerarik ikusten, Jonek ez dabela onartuko dino. Localisation: XDZ - Xenpelar Dokumentazio Zentroa\nNom de la strophe: Zortziko handia (hg) / Lau puntuko handia (ip) Exercice: Binaka gaia-emanda Sujet proposé: Preso dagozan Altsasuko gazteen lagunak zarie. Miren, zu itxaropentsu zagoz eta uste dozu berandu barik askatuko dabiezela. Enekok aldiz ez dauko ezelako esperantzarik justizian. Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Binaka gaia-emanda Sujet proposé: Lanekoen bazkaria euki dozue. Parranda luzatu eta karaokean amaitu dozue. Onintza bertan sartu zarienetik, Nerea enpresako zuzendari nagusiak ez dau mikrofonoa soltau. Onintza zeu be kantetako desietan zagoz. Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Binaka gaia-emanda Sujet proposé: Bizilagunak zarie. Sutea piztu da zuen eraikinean eta suhiltzaileek esan deutsue eraikinetik urtetako modu bakarra eskailerako leiho batetik salto egitea dala. Jone, ez dozu salto egingo daben lehenengoa izan gura eta Miren konbentzidu guran zabiz aurretik joan daiten. Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Binaka gaia-emanda Sujet proposé: Eneko, Bizkaiko Bertsolari Txapelketako finaleko ordezko bertsolaria zara eta ordubete falta da finala hasteko. Antolakuntzakoek esan deutsue Aitor finalista ondoezik dagoala eta bere ordez zeuk kantau beharko dozula. Kamerinora joan zara eta han topau dozu Aitor. Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Bakarka lehen puntua-emanda Sujet proposé: Puntua: Youtuber izatea / gaur egungo moda\nPuntu: Ondo egingo zeunke / saiatu ezkero Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Bakarka lehen puntua-emanda Sujet proposé: Puntua: Itxura zaintzen dogu / gero ta gehiago\nPuntua: Ez dogu erakusten / benetan garena Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Bakarka lehen puntua-emanda Sujet proposé: Puntua: Euskara batuak dau / aurton urtemuga\nPuntua: Baliagarria da / alkar ulertzeko Localisation: XDZ - Xenpelar Dokumentazio Zentroa\nNom de la strophe: Zortziko txikia (hg) / Lau puntuko txikia (ip) Exercice: Bakarka lehen puntua-emanda Sujet proposé: Puntua: Info Zazpiri agur / esango deutsagu\nPuntua: Uhinetatik dator / euskara herrira Localisation: XDZ - Xenpelar Dokumentazio Zentroa\nNom de la strophe: Hamarreko txikia (hg) / Bost puntuko txikia (ip) Exercice: Binaka gaia-emanda Sujet proposé: Erropa denda bat zabalduko dozue laster eta dana atontzen zabizie. Xabat, manikiak kutxatik atara dozuezenean, Nereak esan deutsu ez dabiezela gorputz errealak irudikatzen eta ez dauzela ipini gura. Localisation: XDZ - Xenpelar Dokumentazio Zentroa\nNom de la strophe: Hamarreko txikia (hg) / Bost puntuko txikia (ip) Exercice: Binaka gaia-emanda Sujet proposé: Umoregileak zarie. Onintza, azken aldian eztabaidan dago umorea edozeren ganean eta edozelan egin leiken ala ez. Hori dala-eta Etxahunek esan deutsu zalantzak sortu jakozala bere ikuskizunetako edukien inguruan. Localisation: XDZ - Xenpelar Dokumentazio Zentroa\nNom de la strophe: Hamarreko txikia (hg) / Bost puntuko txikia (ip) Exercice: Binaka gaia-emanda Sujet proposé: Gurasoak zarie. Zuen 5 urteko umea aluagaz jaio zan. Gaur bera mutila dala eta mutil moduan tratetako eskatu deutsue. Aitor, Mirenek esan deutsu ez dakiela zelan jokatu. Localisation: XDZ - Xenpelar Dokumentazio Zentroa\nNom de la strophe: Hamarreko txikia (hg) / Bost puntuko txikia (ip) Exercice: Binaka gaia-emanda Sujet proposé: Kuadrilakoak zarie. Zuen lagun baten hiletan egin dozue topo. Jonek esan deutsu berak ez dabela elizagaz ezer jakin gura, eta kanpoan geratuko dala elizkizuna amaitu arte. Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka gaia-emanda Sujet proposé: Suhiltzailea zara. Ez da denbora asko etxegabetze batean parte hartu zendula. Gaur bertan beste baterako abisua jaso dozue. Localisation: XDZ - Xenpelar Dokumentazio Zentroa\nNom de la strophe: Hamaseiko handia (hg) / Zortzi puntuko handia (ip) Exercice: Bakarka gaia-emanda Sujet proposé: Bikotekidea daukazu. Urteak daroazuez alkarregaz. Bada denbora bat, ezkutuan, beste pertsona batzuekin sexu harremanak daukozuzela. Bikotekideagaz horren inguruan argi berba egiteko momentua ailegau dala pentsetan dozu. Localisation: XDZ - Xenpelar Dokumentazio Zentroa\nNom de la strophe: Hamabikoa, handiaren moldekoa, 7 puntuz (hg) / Zazpi puntukoa, handiaren moldekoa (ip) Exercice: Bakarka gaia-emanda Sujet proposé: Abokatua zara. Ama etorri jatzu ustelkeria kasu baten auziperatu dabela-eta bera defenditzeko eskatzen. Bihar erantzungo dautsazu. Localisation: XDZ - Xenpelar Dokumentazio Zentroa\nNom de la strophe: Hamalauko berdina, 7 puntuz eta 8 silabaz (hg) / Zazpi puntuko berdina 16 silabaz (ip) Exercice: Bakarka gaia-emanda Sujet proposé: Bizkarzaina zara. Indarkeria matxista jasaten daben emakume bat babesten jarri zaitue. Gaur izan dozu lehen eguna beragaz. Localisation: XDZ - Xenpelar Dokumentazio Zentroa\nNom de la strophe: Hamaseiko handia (hg) / Zortzi puntuko handia (ip) Exercice: Bakarka gaia-emanda kartzelako-lana Sujet proposé: Zorotzat hartuko zaituzte, baina egingo duzu Localisation: XDZ - Xenpelar Dokumentazio Zentroa\nNom de la strophe: Hamalauko berdina, 7 puntuz eta 8 silabaz (hg) / Zazpi puntuko berdina 16 silabaz (ip) Exercice: Bakarka bukaerako agurra Sujet proposé: Bukaerako agurra Localisation: XDZ - Xenpelar Dokumentazio Zentroa\nNom de la strophe: Hamaseiko handia (hg) / Zortzi puntuko handia (ip) Exercice: Bakarka bukaerako agurra Sujet proposé: Bukaerako agurra Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka bukaerako agurra Sujet proposé: Txapeldunaren bukaerako agurra Localisation: XDZ - Xenpelar Dokumentazio Zentroa


Barikuan zabaldu zuten Ulma Handing Systems-eko eraikin berria - Oñati - Goiena.eus\nBarikuan zabaldu zuten Ulma Handing Systems-eko eraikin berria\nA.G. 2006-03-27 10:37\nEgubakoitzean inauguratu zuen Ulma Handing Systems negozioak eraikin berria Oñatin. Urrutxuko industrialdean jarri dute pabilioia orain arte Otadui Zuhaiztian egon da, 4.000 metro koadro ditu, beiraz hornitua dago kanpotik eta egitura modernoa du.\nEkitaldian agintari eta enpresa esparruko ordezkari ugari batu ziren. Han izan ziren, besteak beste, Txabarri diputatu nagusia, Oñatiko alkate Lurdes Idoiaga, MCCko presidente Jesus Catania eta Ulmako zuzendari orokor Txomin Gartzia.\nLogistikako sistema automatizatuak egingo dituzte eraikin berrian. Ingeniaritza lana egingo dute, azken finean, eta horretarako, ikerkuntzarako prototipoen nabea eta 120 langilerendako bulegoak ditu eraikinak. Duela 18 urte ekin zioten negozioari eta izan duen hazkundeari erantzuteko jaso dute eraikin berria.\nTxabarri diputatu nagusiak halako negozioek Euskal Herriaren eraikuntzan duten garrantzia azpimarratu zuen. Oñatiko alkatea ere pozik azaldu zen eta Udala laguntzeko prest dutela gehitu zuen.


Euskal kultur erakundea 1990ean sortua izan da euskal eta euskarazko kultur adierazpenak laguntzeko. Lota Jauregia Uztaritzen, Euskal kultur erakundearen egoitza\nSortze hori instituzioen diru partaidetzari esker burutu da. Hauetan dira kultur ministeritza, Akitania eskualdea, Departamendua eta 146 herri biltzen dituen euskal kulturaren aldeko herriarteko sindikata.\nAraudien arabera, Euskal kultur erakundeak euskal eta euskarazko adierazpenak bultzatzen dituzten artisten eta 150 bat elkarte partaideren egitasmoei ematen die lehentasuna.\nDatozen urteetan, Euskal kultur erakundeak gazteen kultura dinamiken erakusle izango diren sorkuntza eta adierazpide artistiko lagundu nahi ditu «Hogeita» programaren bidez. Epe ertain eta luzerako, EKEk gogoeta bat abiatu nahi du ere bere partaideekin, ondarearen transmisiorako tresna iraunkorren sortzeari buruz. Gehiago jakin\nKultura politika publikoen arragoan\nEuskal kultura gehiago politika publiko ezberdinetan sartzeko helburuarekin, erakundeetako partaideek Euskal kultur erakundeari eginkizun berri bat eman die: hiri, herri-elkargo, eskualdeko egitura publikoetako arduradunen laguntzea politika publikoak zehazterakoan. Euskal kultur erakundeak daukan jakinduriarekin eta/edo bateratzen dituen kultura aktoreen bitartez, xede hartzen du euskal kulturaren inguruan ikerketen egitea, erakundeetako arduradunen aholkatzea politika publikoen finkatzen eta bideratzen, lurralde bakoitzeko kultura aktoreekin batera. Gehiago jakin\nHelbidea: Lota Jauregia - PK 6 - 64480 UztaritzeTelefonoa: 0 (033) 5 59 93 25 25Kokapena: Ikus kokapen-planoa\nEuskal kultur erakundeak gazte sortzaileei begira daraman kultur programa da "Hogei'ta".Gehiago jakin Web mapa


Punto de Vista 2020 - Nafarroako Zinema Dokumentaleko Nazioarteko Jaialdia - Kulturklik\nPamplona/Iruña 2020(e)ko martxoaren 2(e)tik 2020(e)ko martxoaren 7(e)ra\nPunto de Vista jaialdiaren 14. edizioak berriro bilduko ditu ez-fikzioko zinemagintzako profesionalak eta zaleak.\nJaialdiaren programazio proposamenak zazpi atal nagusitan antolatuko dira berriro, eta atal bakoitzaren edukiak jaialdia egin aurretik azalduko dira: Atal Ofiziala, Atzera begiradak, Dokbizia, Punto de Vista Labs, Foku Garaikideak, Ekitaldi Bereziak eta Hezkuntza Programa.\nBeste urtebetez, hurrengo edizioaren irudia Dani Sanchis diseinatzaileak sortu du. Haren kontzeptuak ideia ozeanikoa du ardatz, programazioaren zati batean presente egongo dena. Irudia osatzen duten hiru karteletan, honako elementu hauek aurki ditzakegu: urdina, pultsio gisa; ozeano berreraiki eta aztoratua; eta edertasun natural zatikatua. Hiru elementuok irudiaren sostengu dira, eta esplizitua den horretatik harago joatera gonbidatzen gaituzte.\nPunto de Vista 2020 argitalpena lau emakume zinemagileren erretratu bat izango da: Ute Aurand (Frankfurt, 1957), Renate Sami (Berlin, 1935) eta Helga Fanderl (Ingolstadt, 1947) alemaniarrak eta Jeannete Muñoz (Santiago, 1967) txiletarra. Gainera, jaialdiaren atzerabegirakoetako bat eskainiko zaie, haien film asko –Espainiar estatuan ikusi gabeak gehienak– bilduko dituen ziklo baten bidez. Lau zinemagileok aitortza ugari jaso dituzte nazioarteko jaialdi ospetsuetan: hala nola Berlinale, International Short Film Festival Oberhausen, New York Film Festival edo Rotterdamgo IFFR. Lau emakume hauen lana koka daiteke 80ko hamarkadako abangoardismoaren eta zine esperimentalaren barnean. Liburuaren edizio lanak egingo dituzte Garbiñe Ortegak, Punto de Vistaren zuzendari artistikoak, eta María Palacios Cruzek, jaialdiaren programatzaileak. Gainera, hainbat zinemagilek, idazlek eta akademikok parte hartuko dute: George Clark, Soon Mi-Yoo, Sarah Neely, Francisco Algarín, Elena Duque edo Carine Doumit.\nErika Balsom zinemagilearen ‘An Oceanic Feeling’ izango da aurtengo beste atzerabegirakoetako bat. Balsomek –britaniar akademiako kidea eta Film Ikasketak eta Giza Zientzien irakaslea Londresko King´s Collegen– ‘An Oceanic Feeling: Cinema and the Sea’ izeneko saiakera argitaratu zuen 2008an, itsas paisaia zinearen bidez aztertzen duen lana. Hala, atzerabegirakoak lotu egingo ditu zinearen historiako zuzendari handiak eta zine garaikidea, itsasoaren metaforaren bidez. Sei programak erakutsiko dituzte itsasoa zine dokumentalean irudikatzeko moduak, helburua izanik gogoeta egitea zer esan nahi duen gaurko munduan bizitzeak larrialdi ekologiko, humanitario eta politikoko une batean.\nData 2020(e)ko martxoaren 2(e)tik 2020(e)ko martxoaren 7(e)ra


Santurtzi XX. mendearen hasieran. Zenbait olio-margolan – Bolintxi\n17 abuztua, 2015 14 martxoa, 2017\nLiburuaren Eguna ospatzeko opari eman genuen lamina arretaz begiratuta, non ikus zitekeen nolakoa zen Santurtzi XX.mendearen hasieran, harritzen du itsaskia nola jasotzen zen ikusteak, arraina ontzietatik nola jaisten zen eta haitzetan zeuden txalupak. Garai hartako olio-margolan batzuk aurkitu ditugu\nIgnacio Ugarte margolari gipuzkoarrak eginak (1858-1914). Euretako bat pintatzeko, margolariak El Parque kaleko “Siglo XIX” lokala dagoen tokian ezarri zuen astoa. lan horretan, lehenengo mailan sardinera batzuk ikusten dira haitzen ondoko txalupetatik arraina deskargatzen. Atzeko aldean San Jorge eliza dago eta “Café del Parque” izenaz ezaguna zen etxe zaharra, non gaur egun Liburutegi Nagusia dagoen, aldagelak ere bertan ikus daitezke.\nUgarte euskal margolarietan lehenetakoa izan zen arte-lanetara ohitura-eszenak ekartzen, bertan erakutsiz herritar apalen bizimodua, batez ere arrantzale eta nekazariena, gerora Zubiaurrek, Tellaetxek, Salaberriak, Artetak eta abarrek jorratuko zuten bidea zabalduz.\nAipatutakoez gain, paisaia- eta itsas-margoak ere landu zituen eta erretratugile eta dekorazio-margolari bikaintzat jotzen da. Inoiz Donostiako Victoria Eugenia antzokian egon bazarete, ziur ikusi dituzuela sabaiko gangan dauden freskoak. Berak margotu zituen 1912an.\nBerak egindako bederatzi arte-lan bildu ditugu, Santurtzi eta santurtziarrak lelopean eginak, bai eta berton pintatutako bere familiaren zenbait erretratu ere, eta Pinterest sare sozialera igo ditugu, horiei buruzko hainbat iruzkinekin batera.\nEta jakina, jakin nahi izango duzue zergatik aritu zen donostiar bat Santurtzi behin eta berriro margotzen. Bada, maitasunak ekarri zuen hona, lehenengo neskalagun eta gero emazte izan zuen Margarita Pagazartunduarekiko maitasunak hain zuzen, zeinen abizena berehala ezagutuko dugun.\nGure herrian izandako ezkontza eta egonaldia, biak ala biak ezin interesgarriagoak dira.\nPosted in: IRUDIA,SANTURTZI | Tagged: IGNACIO UGARTE, MARGOLAN, SANTURTZI, SARDINA-SALTZAILEAK


ETXERIK GABEKOAK: PERTSONAK GARA, ESKUBIDEAK DITUGU | Caritas Gipuzkoa\n”Inor Ez Etxerik Gabe” kanpainaren 25. urteurrena ospatu dugunez, egindako ibilbidearen garrantzia azpimarratu nahi dugu, etxerik gabeko milaka pertsonen duintasunaren eta eskubideen alde eginez, aurpegi zehatz horiek aurrera egiteko adorea ematen baitigute.\nCARITAS GIPUZKOAk apustu sendoa egiten du pertsonen eskubideen alde: Etxe duin bat izateko eskubidearen alde. Osasun eskubidearen alde. Gizartebabeseko sistema izateko eskubidearen alde. Etxerik gabeko pertsonek ere eskubideak baitituzte. Beraz, defenda ditzagun!\nESKUBIDEAK EZ DIRA OPARIAK, GIZAKIAREN BEREZKO EZAUGARRIA DIRA\nGizaki oro errepikaezina da, duintasunean bizitzeko eskubidea du eta nazioarteko, nazioko, autonomiako eta tokiko legeriek beren arauetan jasotako giza eskubideak ditu eskura.\nKanpainarekin honakoa lortu nahi dugu:\n- Bistaratu etxerik gabeko pertsonek egunero topatzen dituzten zailtasunak beren giza eskubidea eskuratu eta erabiltzeko (osasuna, etxebizitza, parte-hartzea, gizarte-babesa, etab.)\n- Salatu etxerik gabeko pertsonek pairatzen dituzten eskubide-urraketak.\n- Gogorarazi Giza Eskubideak erantzukizun partekatua direla. Estatuek eta Administrazioek eskubideak bermatu eta garatu behar dituzten arren, haien eskuragarritasuna eta erabilera errazteko inplikatu behar dugu, herritar guztien, gizarte-erakundeen, administrazioen, komunikabideen eta bestelakoen konpromisoarekin.\nDownload C_pertsonak_gara.pdf (2.3 MB)


6 errezeta dibertigarri aurtengo udan táperra jateko | Consumer\n6 errezeta dibertigarri aurtengo udan táperra jateko\nEdozein krisi izanez gero, dela osasunekoa, dela ekonomikoa, tinper-janaria baldintzarik gabeko baliabide gisa aurkezten da edozein etxetan.\narabera: Osteguna, 2018ko abuztuaren 16a\nTáper jateak ez du zertan esperientzia txarra izan. Aitzitik, adituek gogorarazten dute tartera jateak lagundu egiten duela elikadura osasuntsuagoa, askotarikoagoa eta orekatuagoa izaten (gehiegizko pisua prebenitzen duen bitartean), etxean jan ezin denean, adibidez, lanedo eskolaadibidez. Irudimen pixka batekin eta mimoarekin, gainera, une dibertigarria eta atsegina izango da fianbrera jatea. Hona hemen udan táperraren sei errezeta seguru hori erakusteko.\n1. Azenario-entsalada eta txahal-xerrak\nTagper osasungarriak karbohidrato konplexuak eta proteinak izan behar ditu, paella, pasta italiarra haragi edo arrainarekin eta lekaleekin, baina baita barazkiak edo entsalada ere.\nAzenario-entsalada azkarrago prestatzen da aurretik birrindutako azenario-poltsa bat hautatzen baduzu. Gainera, letxuga, oliba beltzak, cherry tomateak eta gazta fresko zati batzuk gehitu behar dituzu. Jan bezain laster (ez lehenago), ondu oliba-olioarekin, limoi edo ozpin baten zukuarekin eta gatzarekin.\nTáper plater berezi hau txahal-xerra tipulaztatuekin, buelta eta buelta eginda osa dezakezu.\n2. Barazki- eta arrain-paella eta entsalada berdea\nBarazki- eta arrain-paella zapoz eginda dago, baina beste arrain zuri bat ere har daiteke, legatza adibidez. Arraina garbitu eta txikitu egosi aurretik. Paellaren barazkietarako kalabazina (xafletan moztua), tipula xehatua, piper berdea puskatan eta baratxuri xehatu oso fina erabil daitezke. Guztira 45 minutu inguru behar dira egiteko.\nTxanpinoi-risottoak zainzuri berdeak izan ditzake. Prestatzeko, moztu kipula karratutan eta frijitu lapiko txiki batean oliba-olioarekin. Gehitu baratxuria xaflatan, txanpiñoi lehorrak eta zainzuriak zatitan (zati samurra bakarrik). Sueztitu eta gehitu arroza. Risottoaren gakoa da salda beroa pixkanaka-pixkanaka sartzea eta noizean behin aldatzea. Horrela, arrozak bere testura krematsua hartzen du.\n4. Garbantzuak espinakekin eta entsalada berdea\nGarbantzuak espinakekin errezeta erraza da. Gainera, udan plater hau hotza zerbitza daiteke, salda handirik gabe. Lehenik eta behin, tipula, azenarioa eta baratxuri-ale bat txikitu, eta dena lapiko batean oliba-olioarekin sueztitu. Gehitu espinakak eta, 10 minutu geroago, garbantzu egosiak. Lagundu plater honi letxuga-, tomate- eta azenario-entsalada batekin.\n5. Espinaka-gnocchiak eta endibia-entsalada\nEspinaka-gnocchiak etxean egin daitezke. Horretarako, bota mahai batean irina, estali espinakak eta pasatu puregailutik. Dena maitatu nahasketa oso leun egon arte. Ñokiak egiteko, egin 4-5 zentimetro lodiko biribilkiak eta moztu 2 zentimetro luzeko zatietan forma eman baino lehen. Utzi lehortzen irakiten irakin aurretik. Etxean egindako tomate-saltsarekin lagun ditzakezu.\nTartera osasuntsu eta begetariano hau endibia- eta intxaur-entsalada batekin osatzen da.\n6. Brokoli eta ganbazko kus-kusa\nBrokoli-kusa prestatzeko, garbitu adartxoak, bota zurtoinak eta txikitu lorearen zatia kuskusaren tamainatik gera dadin. Kipula bat, baratxuri-ale bat, piper berdea, piper gorria eta tomate lehorra ere bai. Berotu olioa kazola batean, gehitu barazki guztiak, brokolia izan ezik, sueztitu arte, eta bota kuskusa eta ura estali arte. Ondoren, gehitu brokoli xehatua eta ganba zurituak, eta egosi pare bat minutuz, su baxuan. Tupper-menu desberdinak ere jarrai daitezke.\nEtxetik kanpo bazkaltzeko zazpi gako baskulak nabaritu gabe\nObesitatea Aztertzeko Espainiako Elkarteak aholku elikagarri hauek eskaintzen ditu etxetik kanpo osasuntsu jateko: 1. Saia zaitez "etxekoa" jaten. Saihestu janari azkarra eta prestatua. 2. Jan astiro: janari osasungarriak 40 minutu inguru iraun behar du. 3. Segi bazkaltzeko ordutegi bat eta saiatu errespetatzen. 4. Edan ura, kaloria gehiago gehitu nahi ez badituzu. 5. Takoperaren plater bakarrak elikagai osasungarri guztiak konbinatu behar ditu. Horretarako, karbohidrato konplexuak eta proteinak sartu behar dira, paella, pasta italiarra haragi edo arrainarekin eta lekaleak. 6. Gehitu barazkiak, kremak, pureak, gazpatxoa edo entsalada. 7. Sartu 40 gramo inguruko ogi-anoa. Hobe integrala bada.\nerrezetak oficina-eu tupper uda


Bidasoa Irun-Barça: pausu berri bat - CD Bidasoa\nAgiri ofiziala: Léo Renaud-David\nLarunbat honetan denboraldian zehar Artalekun bizi ditugun egun handietako bat biziko dugu Barçaren bisitarekin. Azken hilabeteetako ibilbidean egun are garrantzitsuagoa izango da: LABIren Aholku Batzordearen erabakien ondoren, 1.500 zaleko gehieneko edukiera izango dugu prest. Kopuru horrek klubeko bazkide guztiok partidara joan ahal izatea suposatzen du. Oraindik Artalekun eta Artalekuz %100ean gozatzeko falta zaigu, baina VELUX EHF Champions League-tik Orlen Wisla Plocken aurka bazkide guztiok partida batera joateko aukera izango dugun lehen aldia da!\nAzken urte honetan Artaleku ireki ahal izan dugun partiduetan gertatu den bezala, bazkideak bazkide digitalen gunean sartu beharko dira sarrera deskargatzeko. Sarrera jasotzeko epea bazkideek ostiraleko 23:59ak arte irekita edukiko dute. Hortik aurrera libre geratzen diren eserlekuak publiko orokorrari jarriko zaizkio salgai. Ildo horretan, joan ez eta euren eserlekua senide edo ezagun bati (betiere adin-kategoria berekoak) uzteko asmorik ez duten bazkideei sarrera ez eskuratu eta txarteldegian eskaintzeko aukera utzi dezaten eskatzen zaie: animo guztiak beharrezkoak izango dira gure taldearentzat!\nSarrera eskuratzean, sektorea aukeratzeko aukerari ere eusten diogu oraingoz. Gero eta hurbilago dago bazkide bakoitza bere ohiko eserlekura itzultzeko aukera, baina, edukiera %100ekoa izan gabe, osasun-arrazoiengatik, harmailetako hamar sektoreetan antzeko pertsona-kopurua egon dadin bilatuko dugu, batzuk oso beteta eta beste batzuk hutsik egon ez daitezen. Sektore bakoitzean ehuneko handiagoa dago eskuragarri, eta bazkideek gero eta aukera gehiago dituzte euren gustoko sektorea hautatzeko.\nKlubak biziki gomendatzen du arau erraz hauek betetzea, lehenik eta behin, guztion osasunagatik, eta, bigarrenik, etorkizunean Artalekura joateko egun ditugun baldintzei eutsi ahal izateko.\nBarçaren aurkako partida Klubaren Eguna izango da. Sarrerak 10 eurotan salduko dira bazkideentzat, eta 20 eurotan publiko orokorrarentzat. Hala ere, 2021eko ekainaren 1a baino lehen bazkide ziren bazkide guztiek ez dute gehigarririk ordaindu beharko, abuztuko ohiko batzar orokorrean azaldu zen bezala, azken urtean erakutsitako fideltasuna eskertzeko neurrien artean.\nAzken asteetan bertaratze sistema berrian Berrlyrekin batera buru-belarri gabiltza, eta tarte honetan edozein arazo izan baduzu Klubaren Egunari dagokion ordainketa egiteko, klubaren komunikazioak jasotzeko edo besteren bat, jar zaitez gurekin kontaktuan bazkideak@cdbidasoa.eus posta elektroniko helbidean, 943 62 52 85 telefonoan edo kiroldegiko bulegoetara bertaratuz, astelehenetik ostiralera arratsaldeko 17:00ak eta 18:30ak bitartean. Arazo puntuala konpontzeaz aparte, horren berri edukitzeak sistema hobetzeko aukera emango digu.\nOsasun partea: Jon Azkue\nIl Capo Hondarribia Bidasoak Leganésen bilatuko du igoera


Zinema-emanaldietako profesional pribatuei zuzendutako COVID-19 laguntzak 2022 - Eusko Jaurlaritza\nCOVID-19aren pandemiak eragindako krisiaren ondoriozko diru-sarreren murrizketaren eraginez 2022rako beraien jarduera profesionalaren jarraipena arriskuan ikusten duten zinema-emanaldien, zuzeneko musika-aretoen kudeaketaren eta zuzeneko musika sustapenaren profesional pribatuentzako dirulaguntzen oinarriak ezarri eta deialdia egitea da.\nModalitate honetan aurreikusitako laguntzak beren jarduera Euskal Autonomia Erkidegoan garatzen duten Europako eta/edo Latinoamerikako zinema-emanaldien autonomoei, enpresei eta erakunde profesional pribatuei zuzenduta daude.\nAgindu honetan jasotako laguntzak itzuli beharrik gabeko dirulaguntzen bidez gauzatuko dira.\nDirulaguntza kalkulatzeko, 2019ko eta 2021eko ekitaldien arteko fakturazio-aldea hartuko da erreferentziatzat, eta soilik onartuko dira fakturazioan % 20ko edo gehiagoko murrizketa erakusten duten eskabideak. 2020ko urtarrilaren 1etik abenduaren 31ra bitartean jarduerari ekin dioten erakundeen kasuan, 2020ko eta 2021eko ekitaldien arteko fakturazioa hartuko da erreferentziatzat.\nPertsona edo erakunde onuradunari eman beharreko laguntzaren gehieneko zenbatekoa fakturazio-aldearen % 70erainokoa izango da. Horrela, bat edo bi pantaila kudeatzen dituzten pertsona, enpresa edo erakundeek 10.000 euro jasoko dituzte gehienez, kantitate horri 5.000 euro gehitu ahal izango dira kudeatutako pantaila erantsi bakoitzeko. Nolanahi ere, jaso beharreko zenbatekoa ez da inoiz izango 100.000 euro baino handiagoa onuradun bakoitzeko.\nDirulaguntza ordainketa bakarraren bidez ordainduko zaie pertsona edo erakunde onuradunei, dirulaguntza onartu ondoren, dirulaguntza emateko ebazpena jakinarazi ondoren. Dirulaguntza onartutzat joko da, halaber, jakinarazpena egin eta hamar eguneko epean pertsona edo erakunde interesdunak berariaz errefusatzen ez badu.\nEuskal Autonomia Erkidegoko autonomoak, enpresak eta erakunde profesional pribatuak, baldin eta jarduera ekonomiko edo profesionala zinema-emanaldien, zuzeneko musika-aretoen kudeaketaren edo zuzeneko musika sustapenaren eremuan garatzen badute.\nLaguntza hauen onuradun diren autonomoek, enpresek edo erakunde profesional pribatuek, eskabideak aurkezteko epea ixten denean, honako hauek egin beharko dituzte:\nJarduera Ekonomikoen gaineko Zergaren epigrafe zehatzetan altan emanda egotea. Eta epigrafe horiek bat etortzea zinema-emanaldiarekin, zuzeneko musika-aretoen kudeaketarekin edo zuzeneko musika-sustapenarekin.\nPertsona juridikoen kasuan, gainera, zinema-emanaldien, zuzeneko musika-aretoen edo zuzeneko musika-sustapenaren esparruko jarduera profesionalen garapenarekin bat datorren helburu soziala izan beharko dute.\n2021eko ekitaldiko fakturazioak % 20ko edo gehiagoko murrizketa izan beharko du 2019ko ekitaldikoarekin alderatuta. Jarduera 2020ko urtarrilaren 1etik abenduaren 31ra bitartean hasi duten erakundeen kasuan, 2020ko ekitaldiko fakturazioa hartuko da kontuan.\nEuskal Autonomia Erkidegoan kokatutako zinema-aretoen edo zinema-konplexuen kudeatzaileak izatea, Zinemaren abenduaren 28ko 55/2007 Legearen 4. artikuluko l) eta m) idatz-zatietan ezarritako definizioaren arabera, hurrenez hurren.\nUrteko programazioari dagokionez, gutzienez % 40a Europako edo Iberoamerikako filmak programatu izana 2021ean.\nFilm komunitariotzat hartuko dira MEDIA programan parte hartzen duten estatuetan kokatutako konpainia batek edo batzuek ekoitzitakoak gehienbat, eta film iberoamerikartzat joko dira Iberoamerikako estatuetan kokatutako konpainia batek edo batzuek ekoitzitakoak.\nNolanahi ere, kanpoan geratuko dira X aretoetako erakusketa-programak.\nEzin izango dituzte deialdi honetako dirulaguntzak eskuratu, Diru-laguntzei buruzko azaroaren 17ko 38/2003 Lege Orokorraren 13.2 eta 13.3 artikuluetan aurreikusitako egoeraren batean daudenek, besteak beste:\nZerga-betebeharrak eta Gizarte Segurantzarekikoak egunean ez izatea.\nDirulaguntzak itzultzeko betebeharren ordainketak egunean ez izatea\nPertsona edo erakundeari zigor penal edo administratibo irmoa ezartzea, diru-laguntza edo laguntza publikoak lortzeko aukera galtzearekin, edo horretarako ezgaitzen dituen legezko debekuren bat izatea.\nDeialdiaren araudia AGINDUA, 2022ko apirilaren 12koa, Kultura eta Hizkuntza Politikako sailburuarena, zeinaren bidez 2022. urterako COVID-19 laguntzak arautzen eta iragartzen baitira zinema-emanaldien arloan diharduten, zuzeneko musika-aretoak kudeatzen dituzten eta zuzeneko musika sustatzen duten profesional pribatuentzat.\nAdministrazio honi dagozkion erregistroetan inskribatutako erakundeek eskabidean adieraziko dute zein erregistrotan dauden inskribatuta.\nAdministrazio hau ez den beste erregistro batean inskribatutako erakundeek erakundearen legezko eraketa egiaztatu beharko dute, izaera juridikoaren arabera, baita ordezkariaren nortasuna ere, eta ordezkaritza-ahalorde nahikoa justifikatu beharko dute, honako hauen bidez:\nEratze-eskritura eta estatutuak, bai eta erregistro publikoetan inskribatuta daudela egiaztatzen duten agiriak ere.\nPertsona juridikoaren legezko ordezkariaren nortasuna egiaztatzea, bai eta hark duen ordezkaritza-ahalordea egiaztatzea ere.\nBai pertsona fisikoentzat, bai juridikoentzat:\nBalio Erantsiaren gaineko Zergaren 390 eredua, 2019ko eta 2021eko ekitaldiei dagokiena.\n2019ko eta 2021eko ekitaldiei dagokien fakturazio zehatzaren zerrenda, diruz lagundu daitekeen jarduerarekin zuzenean lotuta (zinema-erakustaldiarena, zuzeneko musika-aretoen kudeaketarena edo zuzeneko musika-sustapenarena). 2020ko urtarrilaren 1etik abenduaren 31ra bitartean jarduerari ekin dioten erakundeen kasuan, 2020ko eta 2021eko ekitaldiei dagokien fakturazioa hartuko da kontuan.\nPertsona autonomoek, enpresek eta erakunde profesional pribatu eskatzaileek honako hauek aurkeztu beharko dituzte:\nKultura Ministerioaren Zinematografiaren eta Ikus-entzunezko Arteen Institutuaren (ICAA) zinema-emanaldietarako aretoen erregistroan inskribatuta daudela egiaztatzen duen agiria.\nICAAra bidalitako erakustaldiaren txostenaren kopia, 2021eko ekitaldiko programazioari buruzkoa.\nLaguntzen pertsona edo erakunde onuradunek beren jarduerarekin jarraitzen dutela egiaztatu beharko dute, laguntza hauek ebazten diren egunean. Horretarako, laguntza horiek eman direla jakinarazi ondoren, eta betiere 2022ko azaroaren 30a baino lehen, adierazitako agiriak aurkeztu beharko dituzte.\nGizarte Segurantzak emandako ziurtagiria, 2022ko alta-egunak jasotzen dituena.\nAldi horretan egindako kultur programazioa egiaztatzea.\nBeste dirulaguntzak (pdf , 1.96 MB)\nFakturazioa (pdf , 1.95 MB)


Osteguna, martxoak 18\nAsiskok, bere ohiko marrazkien bidez, eta nola ez, modu umoretsuan, gure lurraldean gertatu zen "sorginen" fenomenoaz hitzegingo digu; guregana iritsi zaigun kontaketaren aurrean, benetan gertatu ziren gertakizunak azalduko dizkigu. Izena eman behar da, martxoaren 15etik alondegia@zumaia.eus // 943861056 (09:30-12:30) Garai bateko "sorginen" gaia, Sugarren mende bere azken komiki-liburuan jorratu du Asisko Urmenetak, eta bertan, jatorrizko dokumentazioan oinarrituta, gai honi buruz egin diren ikerketak bildu eta antolatu ditu. Era berean Helena Xurio, Zugarramurdikoa, herrian martxan jarri duen ekimenari buruz arituko zaigu.\nSorgin ehiza Euskal Herrian Oxford aretoa (Alondegia)\nAsiskok, bere ohiko marrazkien bidez, eta nola ez, modu umoretsuan, gure lurraldean gertatu zen "sorginen" fenomenoaz hitzegingo digu; guregana iritsi zaigun kontaketaren aurrean, benetan gertatu ziren gertakizunak azalduko dizkigu. Izena eman behar da, martxoaren 15etik alondegia@zumaia.eus // 943861056 (09:30-12:30)\nGarai bateko "sorginen" gaia, Sugarren mende bere azken komiki-liburuan jorratu du Asisko Urmenetak, eta bertan, jatorrizko dokumentazioan oinarrituta, gai honi buruz egin diren ikerketak bildu eta antolatu ditu.\nEra berean Helena Xurio, Zugarramurdikoa, herrian martxan jarri duen ekimenari buruz arituko zaigu.


Ezagutza komunak - Hangzhou DryAir tratamendua, LTD\n1. Hotz dehumidification\nairean dago Ihintzaren azpian hozten da, eta, ondoren, kondentsatutako ura kendu.\nMetodo honek baldintza Ihintza puntua da 8 ~ 10 ℃ edo gehiago pean eraginkorra.\n2. Konpresio dehumidification\nKonprimatu eta hozteko aire heze hezetasuna bereizteko.\nMetodo hau eraginkorra da, haize-bolumena txikia da, baina ez haize bolumen handien baldintzak egokiak.\n3. likidoa xurgatzea dehumidification\nLitio kloruroa konponbidea spray hezetasuna xurgatzeko erabiltzen da.\nIhintza puntua egon -20 ℃ edo hain murriztu daiteke, baina ekipamendu handia da, eta xurgatzeko likidoa ordezkatu behar da.\n4.Wheel-mota desiccant dehumidification\nBusti porotsuak hygroscopic agente zuntz zeramikazko The abaraska-bezala aireztapen korrikalari sartu prozesatu.\nDehumidification egitura oso sinplea da, eta horrek -60 ℃ edo gutxiago iritsi daiteke Ihintza puntu konbinazio bereziak bidez.\nHau Jierui erabilitako metodoa da.\nNMP N-metil-2-pirrolidona nabarmentzen\nGeroztik NMP irakiten handiko puntua eta lurrun presio txikiko tenperatura normaletan du, erraz tenperatura normalean hozte moduan kondentsatzen daiteke. Antoine formula arabera, haren bidez, NMP berreskuratzea egon hozte (betiere ura berreskuratzeko kopuru hori handitu egiten da lehorgailua ihes gas ur gehiago baditu) zuzendaritzapean daiteke.\nAbantailak VOC kontzentrazio Palak:\n1.High performance & eraginkortasuna\nHigh silizea zeolitak eta aktibatzen karbono erabiltzea adsortzio-gaitasun handiko esker, gure VOCconcentrator malgutasunez hainbat VOCs mota tratatzeko eta funtzionamendu baldintza desberdinetan lan egiteko.\nirakiten handiko puntua batera VOCs tratatzeko 2.Capability\nCarbon material zailtasun bat irakiten handiko puntua batera VOCs tratatzeko ditu bere desortzio tenperatura muga. Aitzitik, gure zeolita Palak ezaugarriak incombustible eta goi bero erresistentzia, eta horrek adsortzio airean erabili tenperatura altua duten gure VOC kontzentratzailea gaitzen dira.\nVOC erraz bero energia by polimerizatu (adibidez estireno, cyclohexanone, eta abar) izango eraginkortasunez handiko Silica zeolita tratatuko dira.\n4.Cleanability & aktibazioa bero-tratamendu bereziak\nGure zeolita kiskaltze prozesuan zehar Palak dute material inorganiko guztien itsasgarri barne etorri. Errotore elementua ere clogging use.But epe jakin baten ostean ager daitezke, ez kezkatu !! Errotore bat modu egokian washable metatutako kentzeko dust.It en are hobeto gure zeolita errotore duten tratamendu termikoak arabera suspertu ahal egoeraren arabera.\nTipikoa VOC kontzentrazio Palak aplikazioak:\nPosible espazioak / Produktu line VOCs kontrol menpe\nAutomotive / piezak fabrikatzailea Pintura kabina Toluenoa, xylene, esterrak, alkoholak\nSteel altzariak maker Pintura kabina, Labea\nAtxikidura / Magnetic zinta fabrikatzailea Estaldura-prozesua, garbiketa unitate Zetonak, MEK, cyclohexanone, Methylisobutylketones, etab\nKimikoak Petrolioa fintzea, erreaktore Aromatikoa hidrokarburo, azido organikoak, aldehidoak, alkoholak\nerretxina sintetikoa / Glue Maker Plastikoak, kontratxapatua fabrikazio-prozesua Estireno, aldehidoak, Esterrak\nErdi-zuzendaria Garbiketa-unitate Alkoholak, zetonak, aminak\nErabilgarria Ihintzaren bihurtze taula:\nº CDP g / kg º FDP gr / lb\n-11 1.45 12,2 10,2\n-10 1.6 14 11,2\n-8 1.9 17,6 13,3\n-6 2.3 21,2 16,1\n-4 2.7 24,8 18,9\n-3 2.9 26,6 20,3\n12 8.7 53,6 60,9\n13 9.3 55,4 65,1\n20 14,6 68 102.2\n22 16,6 71,6 116.2\n23 17,7 73,4 123.9\n24 18,8 75,2 131.6\n26 21,3 78.8 149.1\n27 22,6 80,6 158.2\n36 38,6 96,8k 270,2


Bizitza – Manuel Larramendi\nManuel Garagorri eta Larramendi Andoainen jaio zen 1690. urteko abenduaren 25ean, Leizotz auzoko Garagorri baserrian. Aita, Domingo Garagorri andoaindarra zuen eta ama, berriz, Manuela Larramendi hernaniarra.\nHaurtzaroa Andoain, Hernani eta Bilbon\nManuel haurra zela aita hil eta familia oso egoera ekonomiko estuan utzi zuen. Izan ere, aita bizi zela zor handitan sartua zen, herriko neska gazte batekin izandako harremanen ondorioz hari ezkontzeko hitza eman eta, gero, hitza bete ez eta Domingo auzibidera eramanez epaiketa galdu egin zuelako. Epaiak dirutan kalteordain handia ezarri zion Domingori eta, gazterik hil ondorenean, zorra bizirik gelditu zen ordurako bost alaba-seme zituen eta seigarrenaren zain zegoen Manuela Larramendirentzat. Manuelak ezin izan zion aurre egin egoera horri eta Garagorri baserria errentapetu egin behar izan zuen dirua eskuratu eta kalteordainari aurre egin ahal izateko. Beraz, garagorri-larramenditarrak Garagorri baserria utzi eta Hernanira bildu ziren, amaren jaioterrira, han Manuelak bere sendiaren babesa izango baitzuen. Manuelek 4 bat urte izango zituen (1694).\nManuel mutikoa, beraz, Hernanin koskortu zen, osaba zuen Miner josulagunak hamar bat urte zituela Bilbora eraman zuen arte Josulagunen ikastetxera, bertan morroi edo laguntzaile lanetan hasi eta Lagundian gera zedin (1700 aldera). Manuel oso haur bizkorra zen ordea, eta laster antzeman zioten Bilboko josulagunek ikasteko dohain handiak zeuzkala. Beraz, gramatikako eskoletan gailen geldituz lortu zuen jesuitek ikasketa nagusien bidean jar zezaten, bai, baina mezamutil lanei eta beste hamaikari Bilboko Lagundiaren barruan kale egin gabe. Gazteleraren eta Latinaren gramatika ikasten eta osaba Minerrekin batera morroi eta laguntzaile lanetan bospasei urte egin zuen Bilbon, hamazazpi zituela Gaztelara nobiziatua egitera bidali zuten arte. Ordurako erabakita zuen aitaren abizenari, Garagorriri, muzin egin eta amarena, Larramendi, erabiltzea aurrerantzean. Toki bakar batean deituko zioten –eta berak bere buruari deituko zion– Aita Garagorri: Andoainen bertan.\nIkus dezagun jarraian, Larramendik Gaztelan barrena urtetan egindako ibilbidea laburturik. Lehenik ikasle bezala eta, apaiztu ondoren, irakasle eta jesuita gisa. Hor tartekatuko dugu ere euskarari eta jaioterriari egin zion atxikimenduari dagokion lehenengo “egutegia”.\n1707-1710.- Villagarcía de Campos (Valladolid) herriko nobiziatu handian ikasketak egin zituen, baita azken urtean gramatikako eskolak eman ere hasiberriei.\n1710-1713.- Medina del Campo (Valladolid) herrian Filosofia ikasketak.\n1713-1717.- Salamancan Teologia ikasi eta amaitu baino urtebete lehenago (1716) apaiztu egin zen.\n1717.- Hernanira egin zuen ikustaldi batean Gipuzkoako Batzar Nagusiek herrian zuten batzarraldiko mezan sermoia egin zuen, gazteleraz. Zuzen-zuzenean ezagutu zituen batzarkideen kezkak eta ezinak, foruen etorkizunari buruzkoak.\n1717-1720.- Salamancan, Teologia gaietan eta, bereziki, Filosofian irakasle.\n1720-1721.- Valladolideko San Ambrosio ikastetxean. Jesuiten hirugarren probantza egin zuen.\n1721-1724.- Palenciako jesuiten ikastetxean Filosofia irakasle. Misioak.\n1724-1728.- Salamancan irakasle berriz. Bere ospe eta famak urte horietan jo zuten goia Tormes ibaiak bustiriko hirian:\n(…) Luego entró a Pasante de Teología y Maestro de Artes, en lo que duró tres años, admirado ya de todos. Y tuvo, como es costumbre, sus actos menor y mayor de la Orden en aquella famosa Universidad; pero con tal despejo y aplauso, que hasta hoy dura su fama y es voz común de todos y lo fue, que ni antes ni después, ni en las religiones ni fuera de ellas, no vio la Universidad de Salamanca actuante más agudo y brillante en sus aulas (…).\n1728-1730.- Valladolideko San Ambrosio ikastetxean irakasle, baina maiz deitzen zuten Salamancara. Valladoliden zela argitara eman zituen:\n1728.- De la Antigüedad y Universalidad del Bascuence en España (Salamanca).\n1729.- El imposible vencido. Arte de la Lengua Bascongada (Salamanca).\n(…) Antes del año 1729, en que Larramendi publicó el arte o gramática del vascuence, éste era desconocido a los literatos que de él no tenían más noticias que la vulgar de su existencia y de su notable diferencia o diversidad de las lenguas conocidas. (Hervás y Panduro, 1804)\n1730-1733.- Mariana de Neoburgo erregina alargunak (Carlos II.arena) bere aitorle izendatu zuen Baionan eta Felipe V. erregeak karguan berretsi zuen.\n1732.- Baionako Mariana de Neoburgo erregina alargunaren gortearen inguruan zurrumurru maltzurrak zabaldu zituen erreginaren ohorearen gainean Antonio de Hoces y Córdoba gorteko administratzaileak eta Sevillako gortean kinka larrian jarri zuten erregina alarguna. Hoces y Córdobak erregina bera eta gortean haren alde tinko egiten zuen hainbat zipriztindu zuen, baita Larramendi ere, zeina mendekuz lur jota utzi nahi izan baitzuen bere alde ez jartzeagatik.\n1733.- Larramendik Sevillako Gortera bidaia egin zuen Felipe V.aren aurrean erregina alargunaren ohorea defendatzera. Mariana de Neoburgok ez zuen halakorik nahi, argi egin baitzion ohar: “akabatu egingo zaituzte!”. Baina Larramendi ez zen kikildu, 21 egun behar izan zuen zalgurdian iristeko eta bidean bost txosten luze idatzi zizkion erregeri. Sevillan, arrisku eta gorabehera ugari izan zuen erregerengana iristeko, baina, azkenik, Isabel de Farnesio erreginaren onespena izan zuen eta, horrenbestez, erregina alargunaren ohorea –eta etorkizuna– salbu gelditu ziren. Bidaiaren arrakastagatik, Mariana erregina alargunak sari gisa zernahi eska ziezaiola esan zion Larramendiri, eta honek eskatu zion utz ziezaiola Loiolara joaten, bertako jesuiten etxean bizi eta lan egiteko. Erreginak, atsekabe handiz baina, onartu egin zuen eta Lagundiko buruei idatzi; jesuitek beste aukerarik ez zuten izan Larramendi Loiolara bidaltzea baino.\nIsabel de Farnesio erregina\n1734.- Donostian hainbat hilabetez, Loiolara joan aurretik, jesuitek Salamancarako nahi baitzuten Larramendi… Eta Lagundiko buruzagiak gogotik ahalegindu ziren Larramendirekin iritzia aldarazten, garaiko josulagunen arteko bikainenetakoa baitzen eta, jakina, beste lan eta “eragin” batzuetarako nahi zuten. Baina Larramendik ez zuen etsi: ordurako oso garbi zuen bere gogoan Salamancan euskararen eta bere jaioterriaren alde hasitako estrategiari nola eman behar zion jarraipena.“¡¡Soledad quieres, pues soledad tendrás!!” esanez bidali omen zuen probintzia-buruak Loiolara.\n1734-1766.- Loiolako Santutegiko etxean izan zuen bizilekua Larramendik hil artean, eta hogeita hamar urteko egonaldi luze horretan bi aldi bereiz litezke, nabarmen:\n1734-1745.- Hiztegi hirukoitza delakoa osatzen eman zituen urteak, bere langelan burubelarri egindako urteak izan ziren, maiz txangorik egiten zuen arren han eta hemen lekukotasunak eskuratzeko. Nolanahi ere, hiztegiari heltzearekin batera izan zuen aukerarik beste saiakera bat idazteko:\n1736.- Discurso histórico sobre la antigua famosa Cantabria (Madril).\n1745.- Diccionario Trilingüe del Castellano, Vascuence y Latín argitaratu zuen Donostian eta Gipuzkoako Probintziari eskaini zion.\n1745-1766.- Hiztegia argitaratu eta urte batzuetan “auzi konpontzaile” (operario de la caridad en empresas mayores) gisa ibili zen Gipuzkoa osoan barrena eta baita Gipuzkoatik kanpo ere. Gutxi batzuk aipatuko ditugu. Gainera, ezagun zaizkigun bere beste hiru lan nagusiak idatzi zituen, beste hamaika txosten, iritzi, gutun eta eskariren artean. Gipuzkoaren eta Euskal Herriaren aldeko bere estrategiari jarraitu zitzaion.\n1752.- Hernaniko aingurasutegien auzi larria konpondu zuen, horretarako Erregeren ministro zen Ensenadako markesarekin zuzeneko harremana izanik. Gipuzkoako kostalde inguruan barreiaturik zeuden aingurasutegiak bertan behera utzi eta sutegi handiak egin nahi zituzten Errenterian. Penintsulan barrena ere berdin jokatu zuten, El Ferrolekoak, esate baterako lehenetsiz. Garai hartako industriaren atal baten birmoldaketa handia izan zen eta, jakina, burgesia berriaren interes ekonomikoak tarteko ziren. Hernaniko herriak bere jarduera nagusi baten azkenaren arrisku bizia ikusi zuen eta guztiz larritu zen: auzia berebizikoa zen. Larramendi deitu eta, Manuel, bere burua Hernaniko semetzat ere bazuena, buru-belarri saiatu zen.\nHorren ondorioz, eta Ensenadako markesarekin negoziatu ondoren, ainguragintza herriko sutegi berrietan bermatzea lortu zuen, behar izan zenetan horretarako herritarren arteko elkargoa edo kooperatiba sortuz. Bere iloba Inazia Larramendi jarri zuen Hernanin sorturiko lehenengo kooperatibaren buru; emakume ondo gaztea.\n1753.- Beasain eta Bergarako herrien artean auzi zaharra zebilen Igokundeko San Martin donearen jatorriari buruz, hots, martiria Beasaingoa ote zen ala Bergarakoa. Bergaran harreman estua zuen Larramendik bertako herritar eta jauntxo askorekin eta, baten batek nahastuta, auzi horretan bergaratarren alde egin zuen.\n1754.- Corografía de Guipúzcoa idatzi zuen (lan antropologiko-etnografikoa, lehenengoz 1856. urtean argitaratua, baina hutsuneekin). Ekarpen benetan bikaina XVIII. menderako.\n1756.- Historia de Guipúzcoa idatzi zuen (lan historikoa. Galdua).\n1758.- Conferencias curiosas, políticas, legales y morales sobre los Fueros de Guipúzcoa (lan politikoa. 1983. urtean argitara emana Jose Ignacio Telleceha Idigoras irakasleari esker).\n1759.- Andoaingo Tourseko San Martin elizaren eraikitze lanak kudeatu zituen, Ibero arkitektoak zuzendurikoak. Horretarako, Argentinako San Salvador de Jujuy hiritik Agustin Leitza indianoak Cadizko kontratazio etxearen bitartez bidalitako zilarra baliatu zuen. Arazo handiak izan zituen andoaindar zenbaitzurekin eliza berak aukeratutako lursailetan eraiki ahal izateko, eliza zaharraren kokagunea alde batera utziz.\n1763.- Gutuna idatzi zion Gandara apaiz gernikarrari; horra zati esanguratsu batzuk:\n“(…) Beste hainbeste, ta alaco cutunic zurea bezalacoric, iñorc ere eztit eguin Bizcai alde ortatic; Guipuzetatic ere guichic. Lo daude erne bear duten guciac, sorrac eta gorrac, otzac eta motzac, motelac eta gatzibagueac dirade. Madridtic, Paristic eta beste erriaietatic, Jaincoac daqui jaquintzu andietatic cembat alabanza izandu dituzten zuc or dituzun libru oriec, Trevouxco Memoria famatuetan anche datoz atereac eta isuriac Euzquerearen alde esan ditudan guciac, aitortzen didatela gucietan arrazoia, baita gure hizcuntza dala besteac baño ederrago, obeago, gozoago, eta ona non gure etsai cital guciac arrituric isildu diran Madriden ta Parisen. Baña Euscaldunai egoqui edo arriari aimbat dezu, eta onechec sumindua nauca ecin geiagoraño.\nIracurri ditut Gabon cantac, eta azquenean paratu diotet imprimantur, ain daude ederrak, gozoac, quilicorrac. Etzaiteala aurreraco naguitu, ez alpertu; ichequi saill oni, molda itzatzu orrelaco asco ta ugari esna ditecen lotiac, eta urte osoetan ecer danic eguin bague vici diranac. Ordaña bialtzen dizut Azcoitian aurten cantatu diranac, musica quilicorr batean, Peñafloridaco Condeac eguin dituenac, eta berac musican paratu dituenac.\nNi hiruroguei ta amairugarren urtean sartua nabil, zartu naiz, ez ordea oraindican elzartu (chochotu, caduco): burua daucat soilla, baña fresco ta sendo, aurpeguia cimurric bague, aoa ortz (guciarequin) ederraquin, colorea zurigorri ederrarequin (ala esan oi didee nacustenac); escribitzen aztu etzait, eta ardoric iñoiz ez, beti ura edaten dudala. Orra, pintatu nai banazu, nere antza. Aspaldico urteetan equin diot nere eusqueraren bear, ta lan oni; eta cerbait arguitara ezpadet, gure Belchoc aimbeste etsaiez icaraturic, bidea ichi didate; idiqui dediñean, botaco ditugu calera. Hau nai dezu, eta hau esaten didazu. Nai daquizula bada beste edocein gaucetan agure oni cerchoren bat aguinduzea, icusi dezazun ez agura modrolloaren guisa, bai zaldun gazte baten leguez obedituco deutsudala. Orra, bucatu dot cutun necagarri hau zeuven escaraco verbeagaz. Escara gustioc dodaz maite, ta gozo!Agur, Loiolan, Urtarrilaren 23 ta 1763 urtean.”\n1764.- Mendibururi dantzei buruz egindako zentsura. Dantzen moraltasuna eta zilegitasuna zirela-eta oso liskar gogorrak izan zituen beste elizgizon batzuekin, oso bereziki Lagundiko bere kideekin, Mendibururekin, kasu. Larramendik euskal dantzen alde hitz egingo du, dohainez eta bertutez beteriko erakusgarri gisa.\n1764-65.- Autobiografia (edo auto-apologia, José Ignacio Tellechea Idigoras irakasleak argitaratua 1972an). Autobiografia ez zuen idatzi jendaurrean argitaratzeko, Lagundiko bere buruei aurkezteko baizik, bere bizkar urteetan jardun zuten gaizki-esaleei aurre egiteko eta bere burua zuritzeagatik. Oso agiri baliotsua da Larramendiren bizitza ezagutu eta, neurri handi batean, ulertzeko.\n1766.- Heriotza Loiolan, urtarrilaren 29an.\n1766.- Idiakez josulagunen Gaztelako probintzia-buruak Loiolako elkarte-buruari agindu zion andoaindarra hil bezain laster, haren langela erabat ixteko eta bertatik ez zedila paper txatal bakar bat ere atera. Estatu arrazoiak… Hor hasi zen Larramendiren obraren zati handi baten galbidea…\n1766.- Lagundian ohitura zuten hilberriei eskainitako hitzaldia idatzi eta ezagutzera ematea. Larramendiri ere eskaini zioten hitzaldia, ziurrenik bere ikaskide eta laguntzaile izandako aita Barcok idatzia. Hitzaldi horren helburua hilberriaren nortasuna, bizitza eta egintzak azaldu eta goraipatzea izaten zen. Ikus dezagun Larramendiri buruz idatzitakoaren ataltxo bat:\n“El P. Larramendi fue monstruo y hombre grande en cuerpo y alma y en todas las cualidades suyas o las potencias y los sentidos de ambas sus mitades o partes: gran estatura, gran aire, gran fuerza, gran proporción, gran despejo, vista, oído, lengua, voz, acción, etc…. todo grande.\nEn tres cuartos de hora, poco más, predicaba 15 y 17 hojas de cartapacio, letra muy menuda, en Salamanca, y con tal claridad que nunca se rozó ni le pedimos palabra, con tal vehemencia y persuasiva, que clavaba en las paredes y los corazones las sentencias, y movía a lo que quería a los auditorios. Era el clarín del púlpito y de España. Hacía llorar o reír con poca interrupción y casi sin resistencia. Hubiera asombrado al mundo a haber dado por las misiones…\nFue hombre de alma y serenidad incontrastables.\nNo he visto hombre sabio y alentado más humilde y más dócil y rendido…\nEn ninguna cosa mostró el P. Larramendi más su religiosidad y la grandeza de su ánimo y moderación y su docilidad, obediencia, humildad y demás virtudes que en lo que le pasó con sus escritos. Costáronle mucho estudio y continuas vigilias, especialmente algunos de ellos, que con peregrinos y nuevos, o eruditos y operosos como agudos, y otros formados con precisión de tiempo y en circunstancias apretadas. Como quiera, todos y cada uno, parto de su entendimiento y sudor de su frente y obras propias que el autor concibe y pare y con las que la voluntad humana se encariña, como el padre y la madre juntos con sus hijos y descendencia, y aún mucho más, porque se atraviesan los respetos de la reputación, del honor, la fama y semejantes. No obstante, este gran hombre, que en las cualidades de erudición y de ingenio, de brillantez y desembarazo y otras, pudo ser, o fue, reputado de muchos por el gigante de su tiempo, sujetó sus obras, y con ellas su entendimiento y voluntad y hasta sus intereses y honra, a amigos y enemigos, a la religión y al siglo, a razones que son razón y a la razón de estado y a otras, o políticas o nacionales, o del tiempo y su malicia, y a la incuria y a la censura de otros hombres, ya altos, ya chicos, ya medianos, y tal vez sobreenanos y vulgares o no de la profesión, o émulos y apasionados, llevando con paciencia invicta y serenidad o moderación heroica, que, de sus escritos, unos tildasen o enmendasen, otros se retardasen o estancasen, y muchos y acaso muy buenos y los mejores, se sacrificasen o se enterrasen vivos. ¿Quién le vio inmutarse? O ¿dónde se le oyó murmurar o quejarse, ni aun siquiera chistar, sobre materia tan delicada y sensible, a lo menos en estos últimos quince años?”\n1767.- Carlos III.a erregeak Jesusen Lagundiaren jarduna debekatu egin zuen Espainian eta Espainiaren menpeko kolonia guztietan, eta jesuita guztiak erbestera bidali zituen.


H. Mead-ek Nork Berak (Self) eta Ni (Me) bereiziz, pertsona erreala gizartekoa dela erakutsi digu, indibidualismoaren giza banakakoa abstrakzioa izanik, kolektibismoarena ere beste abstrakzioa delarik.\nBestalde, marxistek ondo azpimarratu dute jaiotzen den gizaki biologikoa gizartaratze prozesuan bilakatzen dela pertsona.\nPertsona, gainera, talde askotan kokaturik bizi da: klase sozialean, nazioan eta Estatuan, sailkapen kulturaletan, ogibideko taldetan, familian, status orokorrean, etab.\nHoriek denek rol bat jokaeraziz, pertsona sujetoa baino aktorea gehiago dela esan dezakegu.\nBarth-en etniaren fenomenoak aztergileen artean iraultza sortu du.\nIkusmira hori objetiboegi delakoan, etniaz baino talde etnikoaz hitzegitea proposatzen da orain.\nBestalde, Naziotasunaren Psikologi Sozialari buruz, den-denek aitortzen dute gaur, nazioa kontzeptu subjetibo-objetiboa dela.\nEzbaiezkoetan erabakimen askatasuna.\nGiza banakako bakoitza ezbaiezko egoeretan murgildurik bizi gara, esate baterako, ezkontza (ezkondu bai ala ez), maitasuna (norekin), ogibide eta lanbidearen aukeraketa, lagunen hautaketa, bizitzeko balioak, uste-sinisteak, etb.\nHala ere, erabakiak hartu beharrean aurkitzen gara.\nGuzti horietan, Etikak eta Zuzenbideak bakoitzaren erabakimenaren askatasuna errespetatzea agintzen digute, oker ala zuzen erabakitzen bada ere.\nErantzunkizuna bakoitzak bere bizkar gainean hartu beharko du.\nErabaki-hartze aldetik begiratuta, pertsona, aktorea bai, baina sujetoa ere badela esan behar.\nBestalde, gizarteko bizitzan egoera politiko guztiak ezbaiezkoak direla esan dezakegu: konstituzioa eratzea, moeta guztietako legeak egitea, herriak gobernatzea, agintariak hautatzea, sindikal lanak, etb. etb.\nGizarte bizitzarako, berriz, oinarri eta zutabe bezala, demokrazia asmatu dugu.\nDemokrazi kontzeptuak adierazten du, gizakien arteko erlazio guztietan askatasuna eta berdintasuna ezarri nahi dugula.\nBerdintasuna eta askatasuna harremanetan eta erakundeetan mamitzea lortzen dugun heinean, demokrazia formala ezezik materiala ere ezartzera iritsi garela esango dugu.\nRousseau-ren haritik, gure egunotan, bai politikagintza bai sindikalgintza bai beste arloetan ere, gauzak demokratikoki erabakitzeko, borondate kolektiboa hartzen da erizpidetzat; eta borondate kolektibo hori gehiengoaren borondatean kokatu ohi da.\nBorondate kolektiboa jarraitzea da, orokorki esanda, giza taldeen askatasunarentzat bide bakarra.\nBorondate kolektibo hori errespetatzen ez denean, mendekeria, zapalketa eta harrapakeria azaltzen dira.\nHerri erabakimenaren hiru atalak Herri erabakimenari buruz, lehen lehengo, ONUk eskubide honetaz egindako aitorpena aitatu behar, alegia Giza Eskubideen Hitzarmenean azaltzen den lehen artikuloa: Herri guztiek erabakimen askearen eskubidea daukate.\nHiru dira autodeterminazioaren atal edo edukiak.\nLehena, herriaren autoidentifikazioarena.\nBigarrena, herriaren mugen autodefinizioa.\nHirugarrena, herriaren autoantolaketarena.\nEtxeak ezin dira teilatutik hasita eraiki.\nGauza bera gertatuko litzateke, herri erabakimenari buruz hirugarren ataletik hasiko bagina; (...).\nArgi dago herriak bere burua identifikatzeko eskubidea badu, bere mugak ezartzeko eskubidea ere baduela, non eta aldameneko herriekin gatazkan sartzen ez den bitartean behintzat.


Nikel PTFE | Recubrimientos Berritzen\nNikel PTFE (NiP %10-13% + PTFE %8-9)\nTratamendu oso berezia da. Bere EZAUGARRI NAGUSIENAK ondorengoak dira:\n– % 10-13 fosforoa (Fosforo eduki altuko Nikela).\n– % 8-9 PTFEren pisuan (% 20-25 bolumenean).\nZimurtasuna: Oso gutxi aldatzen da\nItxura: Gris matea.\n– Bainatu berria: 300-350 Hv.\n– Gogortasun tratamenduarekin: 400-450 Hv.\nKorrosioaren kontrako maila: Altua.\nEntsegua gatz-lainoaren ganberan (estalduraren materialaren eta lodieraren arabera) 200 ordu bitartean.\nEmaitza nabarmenki hobetu daiteke fosforo eduki handiko nikelaren geruza ertain baten ezarpenarekin (% 10-13), horrela gatz-lainoaren ganberako entseguan 1.000 ordu arte jasateko ahalmena izanik (materialaren eta geruzaren lodieraren arabera).\nGeruzaren gehieneko lodiera gomendatua: 20 mikra (hedagarria fosforo eduki handiko nikel kimikoaren geruza ertain batekin (% 10-13).\nHigadurarekiko erresistentzia: Beste edonolako tratamendurena baino hobea.


KETO GURU Reusen erosi batetik 49€\nKeto Guru Reusen\nBerri bio-argaltzeko Osagarri direla natural gantz erretzearen zuzenduta dago murrizteko bolumena gerrian eta aldaka, eta, gainera, toxinak ezabatzea da. Posible erosteko droga prezioak deskontatutako — ordena, gure web-orri ofiziala. Formularioa bete behar Duzu, bete eskaera-orria Zure kontaktuak. Minutu batzuk barru gure Kudeatzailea, deitu ahal izango Duzu, ordena eta Zure galdera guztiak erantzun eta nahiak entrega droga.\nReusen, ez da gehigarri bat sasoiko deskontua. Orain kostua on Keto Guru bakarrik 49€. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Bidalketa osoan Espainia\nNon erosi Reusen Keto Guru\nNola ordena pilulak Reusen\nOrdena Keto Guru web-orri ofiziala Reusen besterik 49€. DESKONTUA -50%! Utzi eskaera webgune bidez eskaera orria eta postaz courier etxea (ordainketa jaso ondoren, partzelaren)\nIdatzi Zure datu pertsonalak eskaera orria erosteko tresna. Ondoren, barruan, 15 minutu izango Duzu dei Kudeatzailea berresteko eskaera. Lan egiten dugun gabe, aldez aurretik ordainketa. Gertatzen ordaindu partzelaren daiteke lortu ondoren, bere gora postetxean edo mezularitza. Entregatzeko, ez bakarrik Reus, baina, era berean, Espainia osoko. Bidalketa kostua desberdina hiri bat eta Zure honako hau aukeratu entrega zerbitzua.\nKeto Guru Murtzian Keto Guru San Sebastian\nOrdena Reusen Keto Guru


EUSKADI.-Gernikako Udaleko (Bizkaia) webguneak kontratatzailearen profilaren inguruko atala jasoko du aurrerantzean\nGernika-Lumoko Udaleko (Bizkaia) webguneak (www.gernika-lumo.net) administrazioarekin lan egin nahi duten kontratatzaileek izan behar duten profila jasotzen duen informazio guztia eskainiko du Iragarkien Taula epigrafearen barruan.\nBertan, Udal gernikarreko arduradunek azaldu dutenez, lizitazio iragarkiak, behin-behineko eta behin betiko esleipenak eta kontrataziorako pleguak kontsultatu ahal izango dira. Gainera, web-orrian argitaratu deneko eguna eta ordua egiaztatzen duen tresna informatikoa izango du.\nEkimen honekin, arlo publikoko kontratazioetarako 2007ko urriaren 30eko Legearen 42. artikuluak arautzen duena betetzen da. Bertan Udaleko web-orrian informazio hauek argitaratzea gomendatzen da Ogasun eta Ondasun zinegotzia den Xabier Irazabalek zehaztu duenez.\nGaur egun webguneko atal honek kontrataziorako zortzi plegu ditu sartuta, gehienak Espainiako Obra Publikoetarako Ministerioko Inbertsio Publikoko Funtsak onartutako proiektuen ingurukoak.


Houseparty, bideo-deiak egiteko App izarra | EIBZko liburutegia\nHouseparty, bideo-deiak egiteko App izarra\n2020/03/16 -n liburutegia-kargitaratuta\nAne Urrutikoetxea / 2020-03-16 / 193 hitz\nEhunka aplikazio daude, baina hauxe da koronabirusaren garaiotan biralizatu dena, badakizu zergatik?\nEtxean gelditzeko beharrak teknologia eta sare sozialak isolamenduaren aurkako sendagai bilakatu ditu, eta hala, app berriak ezagutzen hasi gara. Guztietan azken orduetan zabalduena Houseparty app-a da; milaka deskarga egin dira iPhone eta Google Play Storetik. Baina, zer da zehazki?\nBideo-deiak egiteko app-ak dira egunotan eskaera handiena jasotzen ari direnak, eta baita entretenimendurako app-ak. Deskarga gehien izan dutenak hauxe dira: Skype, Google Classroom, Hagouts, Zoom, Microsoft Teams… horrekin batera, sekulako deskarga pila izan dituzte Netflix, Discord, Movistar+ (orain hilabete doan) edota Amazon Prime telesail eta filmen plataformek. Baina guztietan arrakasta handiena izan duena dudarik gabe Houseparty da.\nApp hau ez da berria, urteak ditu, eta bere arrakastaren gakoak honakoak dira; taldeko bideo-deiak egiteko aukera eskaintzen du, eta aldi berean hainbat jolas ditu. Aisia eta komunikazioa, bat eginda!\nHOUSPARTY-rekin, taldean jolastu\nHauek dira app arrakastatsu honek eskaintzen dituen taldekako hainbat joko:\nPiktionari: Marraztu dena asmatzeko jokoa, klasiko bat.\nTribial: Edozerri buruzko galderen jokoa, ea nor den azkarrena erantzuten.\nNor da Nor: Jokalarietako batek bere aurrean txartel birtual bat du, eta gainontzekoek nor den asmatu behar duute.\nChips and Guac: Hitz kateak egiteko jokoa.\nKategoria A eredua, Artikulu laburrak, D eredua, DBH 3. eta 4. mailak, Euskara, Gaztezulo, IKT, Teknologia, etiketak Ane Urrutikoetxea, Aplikazioak, Isolamendua, Koronabirusa by liburutegia. Gorde lotura.


Berriobeitiko Euskara Zerbitzuak euskararen inguruko familia ziklo bat antolatu du: “Familia + Euskara” izenekoa.\nZiklo honen helburua, euskarara hurbildu nahi duten familiei informazioa eta formazioa ematea da, maila formalean zein informalean.\nZikloaren barruan bi hitzaldi, bi ikastaro eta erakusketa bat antolatu da urria-abendua bitartean.\nBatetik, haurrak eskolatu behar dituzten zein eskolatu berri dituzten gurasoei zuzendurik, bi hitzaldi antolatu dira, arlo honetan adituak diren bi profesionalekin (Paula Kasares eta Itziar Larzabal), gurasoei sortzen ahal zaizkien zalantzak argitzeko helburuarekin.\nBestetik, maila ludikoan, gurasoei haurrekin euskaraz jolasteko tresnak eskaintzeko helburuarekin, bi tailer eta erakusketa bat antolatu dira, Dindaia fundazioaren eskutik.\nBi tailer hauetan euskarazko jolas eta kantak ikasteko aukera izanen dute gurasoek, baita haurrekin praktikatzeko ere.\nAzkenik, euskaraz dauden jolas eta jostailuen inguruko erakusketa bat antolatu dugu. Erakusketaren lehenengo zatian aurkezpen gidatu bat eginen da eta ondoren gurasoek zein haurrek erakusketako jolasen eta jostailuen ezaugarriak aztertzeko eta probatzeko aukera izanen dute.\nEkimen batzuetan plaza kopuru mugatua izanen da eta aurretik izena eman beharko da 948 012 012 telefonoan, ezarritako epeetan.\n← Obra abisua\n(Castellano) CASA RURAL CORTEA →


Izurde handiak ikuskatu dituzte Ondarroako uretan - Lea-Artibai eta Mutrikuko Hitza : Lea-Artibai eta Mutrikuko Hitza\nIzurde handiak ikuskatu dituzte Ondarroako uretan\nAtzo [otsailak 27] eguerdian dozenaka izurde handi (Tursiops truncatus) ikuskatu zituzten Ondarroako uretan. Julen Elustondo eta Luis Mari Bedialauneta aitonak, zehazki, Sagustan eta Atxaspi bitartean ikusi zituzten zetazeoak, arrantzan ari zirela. “Kostaldetik gertu-gertu ikusi genituen izurdeak. Atxaspitik 100-150 metro ingurura egongo ginen, gutxi gorabehera. Kopuru aldetik ere asko ikusi ditugu batera, 100dik gora ere egongo ziren”, adierazi du Elustondok, bideoaren egileak. Aitonak eta ilobak azaldu dutenez, igerian ikusi zituzten izurdeak tamaina oso handikoak ziren, eta euren txalupa azpitik ere ibili ziren igerian. “Bideoa grabatzen ari ginela, bat edo beste saltoka ere ikusteko aukera izan dugu”. Izurdeak, normalean, antxoaren atzetik ibiltzen dira. Adituek diotenez, horrenbeste izurde agertzeko arrazoietako bat izan ahal da antxoa hurre dabilela.


Izurriteak | Iritzia | Berria\nXingola horia eta xingola marroia izurrite modakoak eta komentatuak bihurtu ziren. Baina nekez adituko da ezpelaren sitsari buruzko berririk. Labur esateko: Asiatik iritsitako tximeleta espezie bat, Cydalima perspectalis, ezpel guztiak jo eta txikitzen ari dena. Euskal Herriko ezpel autoktonoa galtzeko arriskuan jarri du bost urte eskasean. Baina ezpela ez da pinua. Ezpelak ez dauka, atzean, pinuarena bezalako lobbyrik. Eta zabalduko dira mila alerta dei pinuaren egoerari buruz. Baina ezpela isil-isilik desagertuko da, industriarik eta irabazi milioidunik ez dakarrelako.\nSistema honen gaitz askoren erakusle da ezpelaren krisia. Nola pertsonek natura kontsumitzen duten, beren komenentzien eta irabazi azkar eta itsuen faboretan. Nola bazter uzten eta kondenatzen dituzten errentagarritasun azkarrik ez duten espezieak —hazkunde luzekoa baita ezpela; urte luzez altzari eta sukaldeko tresnak egiteko oso preziatua izan dena; baina eskala industrialean esplotatzeko kapitalismoaren logikatik urrun dagoena—. Nola kontrolik gabeko globalizazioak hankaz gora jartzen dituen ekosistemak, desoreka arriskutsuak sortuz —dagoeneko hemen dira Asiako liztorrak, zizareak eta tximeletak, bioaniztasuna txikitzen ari direnak—. Eta nola pertsonei apenas inporta zaien bioaniztasunaren galera hori.\nEgia esan, ezpelaren sitsaren tankera dauka humanitateak. Bizitzeko behar duen ekosistema suntsitu egiten du, izurrite bat balitz bezala.


135. zk., 1996ko uztailaren 15a, astelehena\n149/1996 DEKRETUA, ekainaren 18koa, Euskal Autonomi Elkartearen Administrazio Orokorraren eta organismo autonomoen eremuan agirien kopiak eta ziurtagiriak emateari eta sinadurak legeztatzeari buruzkoa.\n
Dekretu honen bidez nahi dena hau da: Euskal Autonomi Elkarteko Administrazio Orokorraren eta organismo autonomoen eremuan, izaera desberdineko prozeduretan sartu beharreko agiri publiko eta pribatuen kopiak ematea antolatzea eta horien ondorioak, halaber erakunde horien jardunari eta ekintzei buruzko ziurtapenak ere eta agintarien eta funtzionarioen sinadurak legeztatzea ere.\nBikoitza de bere helburua. Batetik, beren harremanetan baliokotzat hartu nahi edo behar diren jatorrizko agiriak erraztasunez eta segurtasunez ordezkat ahal izateko formulak emanez, herritarren eta administrazio organoen arteko harreman horiek errazagoak egitea nahi du eta organo berorien artekoak eta organo horienak beste erakundeekiko.\nBestetik, kautotze, konpultsatze, egiaztatze eta legeztatze eragiketa horien izate modua erabate formazkoa eta behar bada ospezkoa ere badela kontuan izanik, arauketa xume eta argia egin nahi izan da.\nHorri erantzuten diote 2. atalak —bertan zehazten dira eragiketa horiek sortzen dituzten izakerak— eta gainerako aginduen egiturak bertan adierazten dira zehazki organoak, formalitateak eta horietako bakoitzaren ondorioak—.\nHorrela, bere autogobernurako erakundeen antolakuntza, erregimen eta jardunaren gaietan Euskal Autonomi Elkarteari eskuduntza esklusiboa ematen dion Autonomi Estatutuaren 10.2 atalaren indarrez eta HerriAdministrazioen LegeJaurbideari eta Guztientzako Ihardunbideari buruzko azaroaren 26ko 30/1992 Legearen orientazioei jarraituz, Herriadministrazioaren eguneroko behar bati erantzuna ematen zaio, hots, herriinteresekoa bermatzeko, legeek ezartzen dituzten gogortasun formalak betetzea eta administrazio horretan aurkezten diren edo horri eskatzen zaizkion agirien erabileran erraztasun eta xumetasuna betetze horrekin batera lotzea.\nOndorioz, Jaurlaritzaren Lehenkariordearen proposamenez eta Jaurlaritzako Kontseiluak 1996ko ekainaren 18an egindako bilkuran aztertu eta onartu ondoren, hauxe\nDekretu honek arautzen ditu, Euskal Autonomi Elkarteko Administrazio Orokorraren eta Organismo Autonomoen eremuaren barruan, agirien kopiak emateko, ziurtagiriak emateko eta sinadurak legeztatzeko era, ondorioak eta eskuduntzadun organoak.\nDekretu honen ondorioetarako hau da ulertuko:\na) Kopia kautoa: jatorriazkoa eman zuen organo berak emandako administrazioagiriaren zehatzmehatzeko erreprodukzioa.\nb) Kautotutako kopia: Administrazioaren horretarako berariaz ahalmendutako organoetatik sortutako administrazioagiri baten zehatzmehatzeko erreprodukzioa, baliodun izateko formalitate batzuez janzten dena.\nc) Konpultsatutako kopia: agiri publiko edo pribatu baten kopia, erkatu ondoren, aurkeztu zaion agintari edo funtzionario batek jatorrizkoarekin zehatz-mehatz berdina dela konstarazi duena.\nd) Kopia arrunta: agiri baten fotokopia.\ne) Ziurtagiria: agiria, horren bidez gertakizun batzuk gertatu direla aitortzen da formaz, edo akordioak hartu direla, akordio, ekintza edo gertakizun horiek osoan edo zati batean aipatuz edo idatziz ematen direla .\nf) Legeztatzea: sinadura bat aintzatesteko eginbidea, horren bidez, eskuduntza hori eman zaion agintari batek administrazioagiri bat izenpetzen duenaren sinadura kautotua dela deklaratzen du.\n3. atala.- Kopia kautoak.\n1.- Agiri bat jatorrizkoaren kopia dela konstarazten deneko eginbide baten bitartez egingo da kautotutako kopiak ematea, eginbide horretan konstaraziko da agiri bat jatorrizkoaren kopia dela eta hori kopia horren zenbakia jasoz egingo da eta, beraz, horretarako erregistro bat eramatea eskatuko da. Aipatutako eginbide horren idatzizko eitea hau izango da: "kautotutako kopia da".\n2.- Aurreko idazatian aipatzen den erregistroak gutxienez ondorengo datu hauek eduki beharko ditu: zein agiri den, kopiaren zertarakoa eta data.\n3.- Jatorrizko agiria eman zuten administrazioorganoei dagokie kopia kautoak ematea.\n4.- Guztien aurrean hedatuko dira kopia kautoen ondorioak.\n4. atala.- Kautotutako kopiak.\n1.- Kautotutako kopia bat emateko eginbide bat gauzatuko da, bertan ondorengo formula honen bidez adieraziko da agiri bat kautotutako kopia dela: "Kautotutako kopia da".\n2.- Administrazio Nagusian eta Organismo Autonomoetan hauek izango dira eskuduntzadun kautotutako kopiak emateko:\na) zuzendariak edo zerbitzu orokorretako arduradun organoen titularrak Sailetatik edo Organismo Autonomoetatik ateratzen diren agiriei dagokienez,\nb) kolegiatutako administrazioorganoetako dagozkien idazkariak, eta\nc) Jaurlaritzaren Kontseiluak eta berak delegatutako batzordeek ezagutzeko, aztertzeko eta onartzeko jartzen diren gaien testuak dituzten agiriak kautotzeko denean, Jaurlaritzaren Idazkaritzako eta Legebiltzarrarekiko Harremanetarako Idazkaritzako zuzendaria.\n3.- Guztien aurrean izango dute balioa autentikatutako kopien ondorioek.\n5. atala.- Konpultsatutako kopiak.\n1.- Konpultsatutako kopiek eginbide hau eramango dute ondorengo esaldi honekin: "Konpultsatutako kopia da".\n2.- Funtzionarioek eta agintariek konpultsatu ahal izango dituzte beren sailetan edo organismo autonomoetan izapidetzen diren administrazioespedienteetan sartzen diren kopiak.\n3.- Euskal Autonomi Elkartearen Administrazioaren eremura mugatuko dira konpultsaren ondorioak.\n6. atala.- kopia arruntak.\n1.- Kopia arruntak Administrazioaren eskutan dauden agirien fotokopiak izango dira inolako ohar berezirik ez dutela.\n2.- HerriAdministrazioen LegeJaurbideari eta Guztientzako Administrazio Ihardunbideari buruzko azaroaren 26ko 30/1992 Legearen 35.a) eta 37.8 ataletan ezarritako mugen barruan, ihardunbideak, artxibategiak eta erregistroak izapidetzeko enkargatuek eman ahal izango dizkiete interesatuei era horretako kopiak.\n3.- Kopia arruntek informaziorako balioa baino ez dute izango.\n7. atala.- Ziurtagiriak.\n1.- Ziurtagiria adierazpen formal baten bidez egingo da eta bertan agertuko dira lehenengoz hori egin duenaren izena eta bi abizen eta kargua edo funtzioa, horren jarraian, horretan dihardueneko gertakizun, ekintza edo akordioen kondaketa edo idazketa, osoan edo zati batean.\n2.- Eragiketa hori gauzatzeko eskudun hauek izango dira:\na) Ekintza edo xedapena eman duten organoko titularrak,\nb) kolegiatutako organoetako idazkariak, lehendakariaren ikusonetsiaz,\nc) sailetatik edo dagozkien organismo autonomoetatik sortzen diren agiriei dagokienez, guztientzako zerbitzuetako arduradun organoetako arduradunak,\nd) lurraldeordezkariak, dagozkien eskuduntzen eremuan,\ne) erregistro publikoetako arduradunak, beraien egitekoei dagozkienean,\nf) Jaurlaritzako Kontseiluko idazkaria eta delegatutako batzordeetakoa, organo horiek hartutako akordioei dagokienez, eta\ng) Jaurlaritzaren Idazkaritzako eta Legebiltzarrarekiko Harremanetarako Idazkaritzako zuzendaria, Jaurlaritzako Kontseiluaren eta bere delegatutako batzordeen aktetan ageri diren akordioei dagokienez.\n3.- Guztien aurrean izango dute balioa ziurtagirien ondorioek.\n8. atala.- Sinadurak legeztatzea.\n1.- Dekretu honetan esaten den sinaduren legeztatzea, agiri horretan era honetako eginbidea adieraziz gauzatuko da "Sinadura egiaztatzeko eginbidea" eta horren jarraian ondorengo formula hau: "Nire eskutan dauden datuen arabera, aurreko sinadura hau honi (izena, abizenak eta agirian adierazitako kargua) dagokio."\n2.- Legeztatze hori emateko eskuduntza duten organoek hauek izango dira:\na) Sailetatik eta organismo autonomoetatik sortzen diren agiriei dagokienez, guztientzako zerbitzuetako organo arduradunen titularrak,\nb) Herri-administrazioetako agintariei dagokienez, atzerrian eragina izango duten agiriei buruzkoetan Jaurlaritzaren Idazkaritzako eta Legebiltzarrarekiko Harremanetarako zuzendaria, eta\nc) Atzerrian eragina izango duten Euskal Autonomi Elkarteko ikastetxeetako agiri akademikoei dagokienez, Ikastetxeen Zuzendaria.\n3.- Beren sinadurak legeztatuak izan behar dituzten organo edo agintariei, beren sinadura horien beharrezko egiaztapena eskatuko diete organo hauek, aurkeztuko diren agirietan erkaketa gauzatu ahal izateko.\n9. atala.- Xedapen orokorrak.\nDekretu honetan jasotzen diren eginbideak Sailaren edo Organismo Autonomoaren zigiluarekin joango dira eta data eta kargua, ematen edo legeztatzen duen pertsonaren izen abizenak eta agiriaren orrialde guztietan jaso berharko dira.\nLehenengoa.- Dekretu hau garatzeko beharrezko diren xedapenak ezartzeko baimena ematen zaio Jaurlaritzaren lehendakariordeari.\nBigarrena.- Dekretu honek Euskal Herriko Agintaritzaren Aldizkarian argitara dadin egunaren biharamunean hartuko du indarra.\nVitoria-Gasteizen, 1996ko ekainaren 18an.


Bihartik aurrera errazagoa izango da AEBetatik Kubara bidaiatzea | Mundua | Berria\nBihartik aurrera errazagoa izango da AEBetatik Kubara bidaiatzea\nEz da beharrezkoa izango aurretik baimena eskatzea dozena bat argudioren kasuetan.\nUrte asko ziren AEBek Kubarako bidaiak oztopatzen zituztenetik. Orain dela aste batzuk agindutakoa betez, ordea, Barack Obamak arindu egin ditu hamarkadatan izan diren oztopoak. Araudia aldatu dute AEBek, eta bihartik aurrera dozena bat argudioren kasuetan ez da beharrezkoa izango aurretik Kubara bidaiatzeko baimena eskatzea.\nGainera, bidaiariek kreditu txartelak erabili eta dirua gastatu ahal izango dute eragozpenik gabe, eta Kubatik AEBetara 400 dolar arteko balioa duten oroigarriak eraman ahal izango dituzte, The New York Times egunkariak jaso duenez; kopuru horren barruan, 100 dolar arte eraman ahal izango dute edari alkoholdunetan eta tabakoan.\nAEBetako herritarrek Kubara bidal dezaketen diru kopurua ere handitu dute. Orain arte, hiru hilabetean behin 500 dolar soilik bidal zitzaketen; bihartik aurrera, ordea, 2.000 dolar arte bidali ahal izango dute. "Horrek aldaketa positiboa ekarriko du kubatarrentzat", esan du Jacob J. Lew AEBetako Altxor idazkariak. "Hazkunde ekonomikorako aukera izugarria du Kubak", gaineratu du.\n«Onenak eta azkarrenak izan gara, eta, hor, erregularrenak»


Flysch gizartekotua — Eibar.ORG | Eibarko peoria\nHemen zaude: Hasiera / Blogak / Amatiño / Flysch gizartekotua\nAmatiño 2020/06/28 09:00\nFlyscha, flyschik baldin bada gurean, Zumaiatik Debara bitartekoa da gehienbat. Jendeari galdetuz gero, Sakonetatik Algorrirainokoa. Baina Debatik Mutriku aldera ere bada flysch-aztarrenetik, hain nabarmena eta adierazgarria ez bada ere. Orobat mendebalerago, Barrikatik Sopelara ere bai baita flysch ikusgarririk.\nNahiz Alkolea-barrena betidanik izan leku aproposa urpeko arrantzan, izkiratan edo nobiotan aritzeko, Debatik Mutrikura bitarteko flyscha ezkutu samarrean egon izan da oraintsu arte, Alkoleatik Ondarbeltzeraino, edo alderantziz, inor gutxik egiten zuen-eta joan-etorria oinez. Baina, bidegorria ireki dutenetik hona, ezinbesteko pasealeku bihurtu da eta, ondorioz, sekulako aukera-maukera zabaldu, bertatik bertara, uholdeka, ibiltzeko. Bertaratzen diren lagunei (mutrikuarrak gehiago omen, debarrak baino) entzun besterik ez dago konturatzeko, beti “hor” egon den hori demaseko aurkikuntza izan dela makina batentzat.\nMutriku aldea beste baterako lagata, Alkoleatik Ondarbeltzerainoko pasealeku berriak flysch gizartekotu bat erakarri digu eta, gehienetan autotik jaitsi gabe pasatu izan dugun bidearen inguruak, hainbat abagune eskaintzen digula erakutsi.\nOrain Debatik Ondarbeltzerainokoa baino ez da falta. Baina, behar bada, inoiz ez da Ondarbeltz orain bezain urrun egon Debatik. Ez bidegorririk, ez espaloi ziztrinik ere. Eta Debak ezin ezer egin... Debarren ustez, Mutrikuk Oihenarten txakurrarenak egiten omen du: "Horak, ez berak zahia jan, ez oiloei utzi".\nAlkoleatik Igeldorainoko ikuspegia\nSurfean egiteko aukera, bertan\nEta uretako motorretan\nDebako eta Mutrikuko udalerriak banatzen dituen bokalea\nMutrikuko Ondarbeltz hareatza. Uraz handi, Debakoa\nAlkoleatik Debarantzko labar edo senada horrek, "Arbe" ei daka toponimua.\nEskerrik asko. Arbe da, behintzat, inguruan dagoen ostatu bakarra. Lehen argazkian, errepide gainean, eskuinaldean.